Galwadau o’r newydd am Swyddog Llawn Amser i gynrychioli myfyrwyr Cymraeg Prifysgol Caerdydd – Golwg360\nGalwadau o’r newydd am Swyddog Llawn Amser i gynrychioli myfyrwyr Cymraeg Prifysgol Caerdydd\n“Pam bod prifysgol fwyaf Cymru, prifysgol sydd ym mhrifddinas Cymru, ddim yn sicrhau bod y Gymraeg yn cael yr un sylw?”\nAnnell Dyfri yw Swyddog Cymraeg gwirfoddol myfyrwyr Prifysgol Caerdydd\nMae galwadau o’r newydd am Swyddog Cymraeg Llawn Amser ar gyfer Undeb Myfyrwyr Prifysgol Caerdydd, fel sydd i gael mewn prifysgolion eraill yng Nghymru.\n“Mae mwy a mwy o fyfyrwyr Cymraeg yn dod i Brifysgol Caerdydd bob blwyddyn, felly mae angen inni… gefnogi nhw, a sicrhau llais iddyn nhw,” meddai Annell Dyfri, sy’n Swyddog y Gymraeg gwirfoddol yn yr undeb ac yn gorfod cyfuno’r gwaith gyda’i hastudiaethau ar hyn o bryd.\nFe fydd cynnig yn mynd gerbron Cyfarfod Cyffredinol Blynyddol yr Undeb yr wythnos nesaf yn galw am greu Swyddog y Gymraeg Llawn Amser.\nCafodd cynnig ei basio yn 2018, a fyddai ym marn y cynigwyr, wedi arwain at benodi swyddog llawn amser i gynrychioli myfyrwyr Cymraeg Caerdydd.\nOnd yn ôl Undeb Myfyrwyr Prifysgol Caerdydd ar y pryd, roedd y cynnig yn galw ar Fwrdd yr Ymddiriedolwyr i ystyried creu’r swydd, a dim mwy.\nYn ôl un o fyfyrwyr Prifysgol Caerdydd, fe wnaeth y Bwrdd bleidleisio o blaid cynnal adolygiad, a ffurfio gweithgor i ystyried y sefyllfa, yn 2019.\nRoedd disgwyl i’r Pwyllgor hwnnw gael ei sefydlu erbyn mis Gorffennaf eleni, meddai Deio Owen, sydd wedi eilio’r cynnig ar gyfer creu Swyddog Cymraeg Llawn Amser.\nRoedd disgwyl i adroddiad ar y mater gael ei gyhoeddi fis hwn, meddai, ac mae’n “rhwystredig” nad yw hynny wedi digwydd.\n“Yn amlwg mae Covid wedi bod, a dyna yw eu hesgus nhw eu bod nhw mor slow gyda’r gwaith,” meddai Annell Dyfri, sy’n Swyddog y Gymraeg gwirfoddol, rhan amser, yn yr Undeb ar hyn o bryd, wrth golwg360.\nPwysleisiodd ei bod hi eisiau cydweithio gyda’r Undeb yn fwy na dim, er mwyn trio cael penodiad a chael swyddog llawn amser.\n“Mae e wedi methu yn y gorffennol, ond fe wnaeth e basio yn yr AGM. Mae llais y myfyrwyr wedi galw amdano fe o’r blaen,” meddai.\n“[Rydyn ni’n] gobeithio cydweithio gyda nhw, achos mae’r rôl mewn rhai o brifysgolion eraill Cymru, felly pam bod prifysgol fwyaf Cymru, prifysgol sydd ym mhrifddinas Cymru, ac yn y Grŵp Russell – yr unig brifysgol yng Nghymru sydd yn y Grŵp Russell yna – ddim yn teilwra eu hanghenion nhw i sicrhau bod y Gymraeg yn cael yr un sylw?\n“[Mae] eisie rôl er mwyn ateb gofynion y Gymraeg, er mwyn cefnogi myfyrwyr, a sicrhau llais yn fwy na dim byd.\n“Rydyn ni wedi rhoi cynnig mewn jyst i gael Swyddog Llawn Amser i Undeb Myfyrwyr Prifysgol Caerdydd, er mwyn bod yna rôl sy’n cael ei thalu yn y lle cyntaf, bod yna rôl yna drwy’r amser er mwyn cefnogi’r myfyrwyr.\n“Dw i yn fy nhrydedd flwyddyn, dw i’n astudio Cymraeg a’r Gweithle Proffesiynol, dw i’n weithgar, ond hefyd dw i’n fyfyrwraig ac mae gyda fi’r astudiaethau i’w gwneud law yn llaw â hwn.\n“Mae’n ormod o faich ar un unigolyn, sydd ddim yn cael ei thalu, sydd ddim yn cael y gefnogaeth yna, falle, i wneud y rôl rhan amser yn unig.\n“Mae mwy a mwy o fyfyrwyr Cymraeg yn dod i Brifysgol Caerdydd bob blwyddyn, felly mae angen inni ateb ar hynny ac ymddwyn ar hynny i gefnogi nhw, a sicrhau llais iddyn nhw.”\nMae Annell Dyfri yn “hyderus” bod posib i’r myfyrwyr gydweithio â’r Undeb i sicrhau Swyddog Cymraeg Llawn Amser, ac yn dweud bod hwn yn gyfle rhy dda i’w golli.\n“Dw i’n credu bod llawer iawn o bwysau arnom ni nawr i drio gwneud newid, ond rydyn ni eisie gweld y newid yna.\n“Dw i’n gallu gweld dyfodol disglair i’r Gymraeg yma, os bydd hwn yn cael llwyddo.\n“Mae’n gallu bod yn arf marchnata cryf i’r brifysgol, i ddenu mwy a mwy o fyfyrwyr Cymraeg yma… pam lai cael swyddog llawn amser?”\nCafodd swydd llawn amser ar gyfer Swyddog Cymraeg ei chreu ym Mhrifysgol Abertawe’r llynedd, ac mae swyddogion llawn amser ym Mangor ac Aberystwyth ers y 1970au.\n“Mae’n gweithio’n llwyddiannus,” meddai Annell Dyfri, “mae prifysgolion Bangor, Abertawe ac Aberystwyth gyda swyddogion llawn amser, felly pam ydyn ni ar ei hôl hi?\n“Mae angen i ni weithredu, neu mae’r Gymraeg ar ei hôl hi yn y brifddinas.”\nYm marn Deio Owen, sydd wedi eilio’r cynnig i gael Swyddog Cymraeg llawn amser, dydi hi “ddim yn deg” bod yna gyfrifoldeb ar fyfyrwyr i drefnu digwyddiadau, a chynrychioli myfyrwyr Cymraeg yn ddi-dâl, pan mae’r gwaith yn cael ei dalu’n llawn amser mewn tair prifysgol arall yng Nghymru.\nYn ogystal â bod yn Gadeirydd Cymdeithas Iolo, mae Deio Owen yn drysorydd Y Gym Gym (Y Gymdeithas Gymraeg), sy’n trefnu digwyddiadau i fyfyrwyr Cymraeg y brifysgol.\n“Rydyn ni’n bedwar myfyriwr ail flwyddyn sy’n gorfod trefnu digwyddiadau i bobol, ac mae’n lot o waith heb fod angen,” meddai Deio Owen wrth golwg360.\n“Dydyn ni ddim yn teimlo bod yna gynrychiolaeth Gymraeg o gwbl [o fewn yr Undeb Myfyrwyr].\n“Maen nhw’n dweud bod yna ddim pres, neu does yna ddim digon o alw amdano fo, fysa’r person yma ddim efo job i’w wneud.\n“Mae’n rhwystredig, â bod yn onest.”\nMae’r myfyrwyr wedi sefydlu deiseb yn galw am Swyddog Cymraeg Llawn Amser hefyd, ac yn gofyn i bobol ei harwyddo er mwyn cefnogi’r ymgyrch.\n“Ddim yn ymarferol”\nWrth ymateb, dywedodd llefarydd ar ran Undeb Myfyrwyr Caerdydd fod y pandemig wedi atal yr Undeb rhag gallu cadw at yr amserlen ar gyfer ymgymryd ag adolygiad o’r gefnogaeth sydd ar gael i fyfyrwyr Cymraeg.\n“Fe wnaeth pleidlais yng Nghyfarfod Cyffredinol Blynyddol yr Undeb ym mis Tachwedd 2018 alw am greu wythfed swyddog sabothol,” meddai llefarydd ar ran Undeb Myfyrwyr Caerdydd.\n“Penderfynodd Bwrdd yr Ymddiriedolwyr, ar ôl ymgynghori gyda rhenddeiliaid mewnol ac allanol, nad oedd cynyddu maint y Bwrdd Rheoli’n ymarferol, ond y gallai fod yn rhesymol cynnwys Swyddog y Gymraeg fel rhan o’r tîm o saith.\n“Cafodd nifer o gynigion gydag opsiynau a oedd yn cynnwys swyddog sabothol dros y Gymraeg eu cynnig i fyfyrwyr ym mis Tachwedd 2019, gyda dros 700 o fyfyrwyr yn penderfynu drwy bleidlais ddemocrataidd eu bod nhw’n dymuno cadw’r strwythur presennol.\n“Daeth y Cyfarfod Cyffredinol Blynyddol i’r canlyniad y dylai’r Undeb ymgymryd ag adolygiad manwl o’r gefnogaeth a’r gynrychiolaeth i siaradwyr a dysgwyr Cymraeg, i’w gynnal dros y deunaw mis wedyn.\n“Roedd disgwyl, yn wreiddiol, i’r adolygiad manwl adrodd i’r Cyfarfod Cyffredinol Blynyddol yr wythnos nesaf, fodd bynnag, mae’r pandemig byd-eang a’i effaith ar y sefydliad wedi’u hatal rhag gallu cadw at yr amserlen.\n“O ganlyniad, mae amserlen newydd, sydd wedi’i hadolygu mewn partneriaeth ag ein siaradwyr Cymraeg, wedi cael ei chynhyrchu ac yn cael ei dilyn, er mwyn adrodd yn ôl i Gyfarfod Cyffredinol Blynyddol Tachwedd 2022.\n“Gallai’r adroddiad hwn wneud ystod o argymhellion i fyfyrwyr eu hystyried, gan gynnwys a ddylid cael swyddog sabothol i gynrychioli siaradwyr a dysgwyr Cymraeg.”\nGwahardd gyrwyr rhag chwarae gemau ar ffonau symudol wrth yrru\n“Wrth i’n ffonau fynd yn fwyfwy soffistigedig, dydy’r gyfraith heb ddal i fyny efo hynny, sydd wedi caniatáu i rai gyrwyr fanteisio ar fwlch”\nLansio fframwaith cenedlaethol i gefnogi a thrin niwed i’r ymennydd sy’n gysylltiedig ag alcohol\nNod y fframwaith – y cyntaf o’i fath – yw codi ymwybyddiaeth am sut y gall ARBD effeithio ar bobol, a’r cymorth sydd ei angen arnyn nhw


Oedi cyn agor theatr | Newyddion a Digwyddiadau | Prifysgol Bangor\nYn dilyn cyfnod dwys iawn o waith adeiladu dros y misoedd diwethaf, yn anffodus mae Prifysgol Bangor yn gorfod cyhoeddi na fydd Theatr Bryn Terfel wedi ei chwblhau mewn pryd ar gyfer cynhyrchiad Theatr Genedlaethol Cymru, ‘Chwalfa’ ym mis Medi.\nBydd cynhyrchiad ‘Chwalfa’ rwan yn cael ei gynnal yn y flwyddyn newydd.\n“Rydym yn ymddiheuro yn daer i’n cynulleidfa, y gymuned leol, ein partneriaid, ac yn arbennig Theatr Genedlaethol Cymru ac rydym yn rhannu’r siom.\n“Rydym wedi bod yn gweithio’n galed gyda’r contractwr dros y chwe mis diwethaf, mae’r amserlen wedi bod yn dynn, ond roeddem yn credu fod modd agor ar amser. Fodd bynnag heddiw rydym wedi penderfynu na fydd hi’n bosib i ni agor gyda ‘Chwalfa’ fel a obeithiwyd.\nRydym ar hyn o bryd yn cynnal adolygiad manwl gyda’r contractwr, Miller, er mwyn llunio amserlen ddiwygiedig ar gyfer yr agoriad. Bydd Pontio, Canolfan Celfyddydau ac Arloesi y Brifysgol yn agor mewn rhannau gyda’r theatr yn agor gyntaf.\n“Byddwn yn cyhoeddi dyddiadau newydd ar gyfer Chwalfa ar ddiwedd y mis. Bydd pawb sydd wedi prynu tocyn yn cael eu trosglwyddo i’r perfformiad cyfatebol yn y flwyddyn newydd, neu yn cael y dewis o dderbyn ad-daliad llawn. Yn ogystal, i wneud yn iawn am yr anhwylustod, bydd cwsmeriaid yn cael taleb anrheg gwerth £5 i’w ddefnyddio ar gyfer perfformiadau eraill yn y Theatr. Bydd staff swyddfa docynnau Pontio yn cysylltu â chwsmeriaid yn uniongyrchol.\n“Hoffem ddiolch i Theatr Genedlaethol Cymru am eu cydweithrediad sy’n golygu y gallwn lwyfannu’r cynhyrchiad arbennig hwn yn y flwyddyn newydd.\n“Bydd y trafodaethau manwl gyda’r contractwr yn cymryd peth amser. Dim ond ar ôl i’r trafodaethau hyn gael eu cwblhau y byddwn yn cadarnhau y dyddiad agor newydd.\n“Bydd gwersi i’w dysgu o hyn, ond ein blaenoriaeth ar hyn o bryd yw gweithio gyda’r contractwr i gwblhau yr adeilad, a darparu rhaglen gelfyddydol agoriadol o ansawdd uchel. Cyn gynted ag y bydd gennym raglen ddiwygiedig byddwn yn gwneud cyhoeddiad pellach.”


Mae trychinebau naturiol yn cynhyrchu 26 miliwn o bobl dlawd y flwyddyn | Meteoroleg Rhwydwaith\nHaiti ar ôl Corwynt Matthew.\nDelwedd - Reuters\nMae trychinebau naturiol, fel corwyntoedd, daeargrynfeydd a sychder, yn cynhyrchu nifer syfrdanol o 26 miliwn yn dlawd bob blwyddyn. Datgelwyd hyn gan Fanc y Byd yn ystod y gynhadledd hinsawdd (COP22).\nAr y cyfan, mae colledion o mwy na hanner biliwn o ddoleri oherwydd y ffenomenau hyn os cynhwysir yr effaith ar lesiant pobl nad oes ganddynt adnoddau ariannol digonol ar gyfer colli popeth neu bron popeth. Mae'r ffigur hwnnw'n cynyddu 60% yr amcangyfrifon o effaith trychinebau a wnaed hyd yma gan y Cenhedloedd Unedig, a oedd tua 300.000 miliwn o ddoleri.\nPan gyfrifwyd effaith corwyntoedd, daeargrynfeydd neu sychder, y tlotaf hefyd yw'r rhai sy'n dioddef fwyaf: maent yn colli 11% o'u heiddo materol, ond 47% o'u lles. Enghraifft yw Corwynt Matthew, a darodd Haiti a'r Unol Daleithiau. Yng ngwlad Gogledd America, roedd colledion materol yn dod i gyfanswm o tua 7.000 miliwn, tra yn y tlotaf roeddent yn 2.000 miliwn.\nOs mai dim ond colledion materol sy'n cael eu cyfrif, bydd y gwledydd cyfoethocaf bob amser yn ennill, fel y rhybuddiodd Banc y Byd. Os ystyrir yr effaith ar lesiant pobl sydd â llai o adnoddau, Gellir addasu rhaglenni cymorth neu gyllid i helpu'r rhai mwyaf anghenus ac felly atal mwy o bobl rhag marw o ganlyniad i drychinebau naturiol.\nBydd sychder, corwyntoedd, daeargrynfeydd, llifogydd a ffenomenau eraill yn parhau i ddigwydd am byth, a gall ddod yn fwy peryglus o ganlyniad i newid yn yr hinsawdd. Felly, mae'n rhaid i ni addasu orau y gallwn a helpu'r rhai nad oes ganddynt yr adnoddau angenrheidiol i amddiffyn eu hunain.\nMae'r sefyllfa'n fwy cymhleth heddiw, gan fod arlywydd newydd yr Unol Daleithiau, Donald Trump, yn amheugar o newid yn yr hinsawdd ac yn barod i dynnu ei wlad o Gytundeb Paris. Os ydyw, yn ôl a Ymchwil Ymchwil Lux, gallai ei bolisïau ynni arwain at gynnydd mewn allyriadau CO2 o 3.400 biliwn o dunelli dros yr wyth mlynedd nesaf, yn erbyn ymrwymiad Obama i dorri allyriadau 30%.\nCawn weld beth sy'n digwydd.\nLlwybr llawn i'r erthygl: Meteoroleg Rhwydwaith » Meteoroleg » Newid yn yr hinsawdd » Mae trychinebau naturiol yn cynhyrchu 26 miliwn o bobl dlawd y flwyddyn\nBeirniadir diffyg gweithredu Sbaen yng Nghytundeb Paris


Prosesau cynhyrchu Tsieina o wneuthurwyr a chyflenwyr coch haearn ocsid | Pigment Shencai\nMae dwy brif broses gynhyrchu o haearn ocsid coch: sych a gwlyb. Heddiw, byddwn yn edrych ar y ddwy broses hon.\n1. Ar broses sych\nMae proses sych yn broses gynhyrchu coch ocsid haearn traddodiadol a gwreiddiol yn Tsieina. Ei fanteision yw proses gynhyrchu syml, llif proses fer a chymharol lai o fuddsoddiad mewn offer. Yr anfantais yw bod ansawdd y cynnyrch ychydig yn wael, a chynhyrchir nwy niweidiol yn ystod y broses galchynnu, sy'n cael effaith amlwg ar yr amgylchedd. Fel dull calchynnu jarosite, cynhyrchir nifer fawr o nwyon sy'n cynnwys sylffwr yn ystod y broses galchynnu.\nYn ystod y blynyddoedd diwethaf, yn seiliedig ar ddefnydd cynhwysfawr o wastraff sy'n cynnwys haearn, mae technolegau prosesau sych fel dull cinder asid sylffwrig a dull rhostio asideiddio powdr mwyn haearn wedi dod i'r amlwg yn ein gwlad. Manteision y prosesau hyn yw proses syml a llai o fuddsoddiad, a'r anfanteision yw bod lefel ansawdd y cynnyrch yn isel, y gellir ei chymhwyso mewn meysydd pen isel yn unig, a chynhyrchir nifer fawr o nwyon niweidiol yn y broses gynhyrchu, sydd yn cael effaith fawr ar yr amgylchedd.\n2. Ar broses wlyb\nY broses wlyb yw defnyddio sylffad fferrus neu nitrad fferrus, sylffad ferric, nitrad ferric fel deunyddiau crai, gan ddefnyddio'r paratoad cyntaf o hadau crisial, yna ocsidiad i baratoi dull cynhyrchu coch ocsid haearn coch haearn. Gall y deunyddiau crai a ddefnyddir fod naill ai'n sylffad fferrus neu'n ddeunyddiau crai solid nitrad fferrus, neu'n doddiannau dyfrllyd sy'n cynnwys sylffad fferrus, nitrad fferrus, sylffad ferric a nitrad ferric. Gall y niwtraleiddiwr a ddefnyddir fod yn ddalen haearn, haearn sgrap, alcali neu amonia.\nMae mantais y broses wlyb yn gorwedd yn ansawdd a pherfformiad rhagorol y cynhyrchion. Gellir paratoi gwahanol fathau o bigmentau haearn ocsid cyfres. Mae'r anfanteision yn y broses hir, y defnydd o ynni uchel yn y broses gynhyrchu, a chynhyrchir nifer fawr o nwy gwastraff a dŵr gwastraff asid. Ar hyn o bryd, mae diffyg ffordd gynhwysfawr o ddefnyddio cynhwysfawr, sy'n cael effaith fawr ar yr amgylchedd.\nI grynhoi, mae yna lawer o fathau o broses gynhyrchu coch haearn ocsid, mae'r prosesau cynhyrchu hyn â'u manteision eu hunain yn parhau i hyrwyddo datblygiad diwydiant pigment haearn ocsid, er mwyn dod â chyfleustra i gynhyrchu pobl.


Cabinet y Cyngor i drafod Pwerau Rheoli Cŵn newydd ar gyfer Gwynedd\nCartref > Y Cyngor > Newyddion > Datganiadau i'r wasg > Gorffennaf 2021 > Cabinet y Cyngor i drafod Pwerau Rheoli Cŵn newydd ar gyfer Gwynedd\nBydd adroddiad a fydd yn cael ei ystyried gan Gabinet Gwynedd yn argymell mesurau newydd i gadw baw cŵn o dan reolaeth yn y sir.\nDaw hyn yn dilyn ymgynghoriad cyhoeddus ar Orchymyn Diogelu Gofod Cyhoeddus arfaethedig ar gyfer Rheoli Cŵn i ddisodli pwerau hŷn a helpu i gadw lleoedd cyhoeddus y sir yn lân ac yn daclus. Derbyniodd yr ymgynghoriad dros fil o ymatebion ac roedd mwyafrif llethol o blaid y gorchymyn arfaethedig, a llawer yn nodi eu bod am i'r Cyngor ymateb yn fwy llym ar y rhai sy'n gadael i'w cŵn faeddu mewn mannau cyhoeddus\n“Rydw i mor ddiolchgar i’r 1,324 o bobl a sefydliadau sydd wedi cymryd yr amser i rannu eu barn ar y Gorchmynion Rheoli Cŵn newydd arfaethedig. Mae hyn yn amlwg yn tanlinellu bod baeddu cŵn yn rhywbeth sy'n peri pryder gwirioneddol i drigolion Gwynedd ac mae'n bwysig ein bod ni'n gwrando ac yn gweithredu.\nY dylai cŵn gael eu heithrio o 18 o draethau penodol rhwng 1 Ebrill a 30 Medi a hefyd eu heithrio o feysydd chwarae plant, tiroedd ysgolion, meysydd a chyfleusterau chwaraeon trwy gydol y flwyddyn;\nBydd y rhai y canfyddir nad ydynt yn clirio llanast eu cŵn mewn unrhyw le cyhoeddus yn wynebu dirwyon yn y fan a'r lle;\nRhaid i berchnogion gadw eu cŵn ar dennyn os bydd swyddog gorfodaeth Cyngor Gwynedd yn gofyn iddynt wneud hynny.\nY bydd y Cyngor yn cyflogi dau warden rheoli cŵn a fydd yn gweithio ar ymgyrchoedd newid ymddygiad yn ogystal â gorfodi.\nCyflwyno mwy o finiau, bagiau am ddim ac arwyddion newydd ledled y sir.\nBydd Cabinet Cyngor Gwynedd yn ystyried y Pwerau Rheoli Cŵn newydd arfaethedig ddydd Mawrth, 27 Gorffennaf.


Ffidil | MusicFest Aberystwyth\nTiwtor ffidil unigol: Sigyn Fossnes\nWythnos ddwys o astudio’r ffidil gyda’r tiwtor Sigyn Fossnes. Bydd y cwrs yn cynnwys amser cynhesu/techneg i bawb bob dydd, gwersi ar gyfer unigolion a grwpiau bach, dosbarth perfformio dyddiol gyda chyfeilydd i bawb. Bydd digon o amser hefyd ar gyfer ymarfer unigol a chyfleoedd perfformio mewn amryw o gyngherddau arddangos.\nMae Sigyn Fossnes wedi bod yn athro cysylltiol yn Sefydliad Cerddoriaeth Barratt Due, Norwy. Mae hi’n dysgu talentau ifanc a myfyrwyr, a mae ei myfyrwyr wedi derbyn nifer fawr o wobrau. Mae hi hefyd yn gyd-arweinydd “Valdres sommersymfoni”, ysgol haf cerddoriaeth Norwy. Addysgwyd hi fel fiolinydd yn Academi Gwladwriaeth Norwy ac Ysgol Gerdd a Drama Guildhall, Llundain, gan astudio gyda’r athro Detlef Hahn. Roedd hi ‘n gyn- fiolinydd mewn Cerddorfa Symffoni Stavanger, ond yn y blynyddoedd diwethaf mae hi wedi perfformio gyda’r Ensemble Ernst a chydweithiwr. Cafodd ei CD gyntaf, a’r CD-Pedwarawd eu henwebu i’r wobr Norwyaidd “Spelemannprisen”, ac yn 2005 derbyniodd y wobr: “Perfformiwr y Flwyddyn”.\nMae’r ffi dysgu ar gyfer y cwrs hwn yn £650 ac eithrio llety, sy’n cynnwys caniatâd i bob cyngerdd yn ystod MusicFest. Mae gostyngiadau i archebion cynnar ar gael ar yr holl gyrsiau ag archebwyd ac y talwyd amdanynt yn llawn cyn 29 Chwefror.\nMae Cyfeillion MusicFest yn dyfarnu nifer cyfyngedig o fwrsariaethau tuag at ffioedd dysgu, felly mae cais cynnar yn ddoeth. Mae bwrsariaethau o £260 ar gael i bob myfyriwr mewn addysg llawn amser yn y DU a bwrsarïau a £180 ar gyfer myfyrwyr rhyngwladol. Gweler y dudalen ffioedd a bwrsariaethau am ragor o fanylion.\nCynigir llety hunan-arlwy a en-suite am bris gostyngol i fyfyrwyr MusicFest mewn neuaddau preswyl Prifysgol, neu gallwch archebu llety eich hun y tu allan i’r brifysgol. Gweler y dudalen llety am fanylion pellach.\nFfurflen archebu isod.\nDate(s) - Monday 27th July 2020 - Saturday 1st August 2020


Welsh Beef & Lamb :: Y 10 rysait Cig Oen Cymru fwyaf poblogaidd\nY 10 rysait Cig Oen Cymru fwyaf poblogaidd\nRy’n ni’n hoffi meddwl mai’r safwe hon yw’r adnodd gorau ar gyfer rysetiau Cig Oen Cymru. Mae gennym ni 150 ohonynt erbyn hyn, ac mae gennym ni wastad ddiddordeb mewn gweld pa rai sydd fwyaf poblogaidd.\nFelly penderfynon ni gymryd cam yn ôl ac edrych beth oedd y 10 rysait a lawrlwythwyd amlaf dros y flwyddyn ddiwetha. Fel yn achos llawer iawn o’r rysetiau, maent yn dangos faint mor hyblyg yw Cig Oen Cymru a’r ffaith eu bod yn addas ar gyfer pob math o flasau, toriadau neu achlysuron. Yr unig beth sy’n gyffredin rhyngddynt yw eu bod yn flasus tu hwnt!\nCymerwch olwg ar yr enghreifftiau yma o ysbrydoliaeth ar gyfer cinio gwych. Pa un fyddwch chi’n ei goginio heno?\n1. Cig Oen Cymru Wellington\nMae’r wellington cig oen clasurol yma yn bryd o safon sy’n syndod o hawdd i’w baratoi. Mae’r madarch a’r garlleg yn creu crwst blasus sy’n mynd yn wych gyda Chig Oen Cymru. Gallwch wneud y rysait yn haws fyth trwy ddefnyddio crwst pwff wedi ei rolio’n barod.\n2. Paté iau Cig Oen Cymru llyfn\nRysait cig oen poblogaidd sy’n berffaith os y’ch chi’n trefnu parti. Gwnewch y mwya o’ch amser paratoi trwy greu’r paté Cig Oen Cymru llyfn yma a’i adael yn yr oergell nes i’ch gwestai gyrraedd. Gweinwch y bwyd gyda bara gwenith wedi ei dostio’n ysgafn ac eirin gwlanog, gyda mêl hyfryd ar ei ben.\n3. Larger Family Life: Kleftiko Cig Oen Cymru Groegaidd\nEin rysait cig oen mwyaf poblogaidd gan un o’n blogwyr, crewyd y saig Kleftiko Cig Oen Cymru Groegaidd yma gan Tania Sullivan. Mae blog Tania, ‘Larger Family Life’ yn olrhain teithiau bywyd teulu mawr o 13 o blant, yn ogystal â rysetiau gwych fydd yn cadw pawb yn hapus!\n4. Ysgwydd Cig Oen Cymru wedi ei goginio’n araf\nMae’r rysait hon yn ffordd i greu blas Indiaidd gartre, wrth goginio’r cig yn araf. Gweinwch mewn talpiau gyda bara Indiaidd neu reis wedi ei stemio ar gyfer pryd a fydd yn sicr o’ch plesio a’ch cynhesu.\n5. Crymbl Cig Oen Cymru\nNid pwdin yn unig mo crymbl! Mae’r saig hyfryd cawslyd a chrensiog yma yn arbennig ar gyfer pryd teuluol. Ychwanegwch gaws a cheirch ar y diwedd er mwyn cael y caead perffaith.\n6. Llysiau wedi eu stwffio gyda Chig Oen Cymru, orzo a phlanhigyn wy gan Gizzi Erskine\nCrewyd y rysait boblogaidd yma am bupurau wedi ei stwffio gan y cogydd enwog Gizzi Erskine yn benodol ar gyfer Cig Oen Cymru. Mae briwgig ac orzo yn cyfuno ar gyfer y pryd iachus yma.\n7.Cig Oen Cymru cawl\nMae'r rhan fwyaf o genhedloedd yn cael eu fersiwn eu hunain o stiw neu cawl - ac nid yw Cymru'n wahanol gyda'i Cawl cynhesu. Mae rhai yn credu y Cawl blasu gorau yn cael ei wneud y diwrnod cynt ac i'r chwith i setlo dros nos, ond yr ydym yn meddwl am 1-1½ awr o amser coginio yn ddigon i gael y cig mewn gwirionedd yn feddal ac yn dyner.\n8. Cig Oen Cymru grensiog gyda phum-sbeis Tsieineaidd\nMae pum-sbeis Tsieineaidd a mêl yn gwneud saws gwych ar gyfer y rysait yma sy’n defnyddio brest cig oen. Gweinwch gyda llysiau wedi eu cylch-ffrio yn y dull Tsieineaidd a stwnsh shibwns ar gyfer pryd dwyreiniol hyfryd.\n9. Pastai Cig Oen Cymru\nAr gyfer cogydd o unrhyw safon, gallwch chi ddim mynd o’i le wrth ddilyn y rysait hon. Ffriwch a berwch yr holl gynhwysion mewn un badell er mwyn creu’r pryd, gan ychwanegu perlysiau blasus. Rhowch mewn dysgl, ychwanegwch stwnsh o datws a phanas, a gadewch yn y ffwrm am 20 munud. Mwynhewch!\n10. Ysgwydd Cig Oen Cymru wedi ei goginio’n araf gyda gin eirin perthi, eirin, sinsir a star anise\nGyda gin eirin perthi, sinsir a star anise mae’r pryd yma o ysgwydd oen yn llawn blasau fydd yn eich cynhesu. Gweinwch gyda llysiau tymhorol a bara ar gyfer pryd iachus a blasus.\nSut i greu byrgyr blasus!\nGyda thymor barbeciw yr haf ar y gorwel fe wnaethom anfon seren MasterChef, Imran Nathoo, i fwyty byrgyr HILLS yn Aberhonddu.\nBuddion iechyd cig coch o Gymru\nRydym yn gwybod bod llawer o brynwyr wrth eu boddau â blas cig coch Cymru, ond yn poeni nad yw’n ‘iach’. Wel, does dim angen poeni rhagor.\nCyfle i ennill pêl rygbi fach wedi’i harwyddo gan Shane Williams\nCofrestrwch i'n newyddlen am gyfle i ennill gwobr gwych!\nYr hanes tu ôl i'r bwyd\nEr mwyn gallu gwerthfawrogi’r cariad a'r angerdd sydd ynghlwm â chynhyrchu Cig Oen Cymru a Chig Eidion Cymru PGI, fe aethom i ymweld â Katie Davies yn ei fferm thir uchel yn Nantymoel i ddysgu mwy am yr hyn y mae ffermio yn ei olygu iddi hi.


2 Brenhinoedd 2 (BCN) - Bible Society\n2 Brenhinoedd 2 BCND\n1Pan oedd yr ARGLWYDD ar fedr cymryd Elias i'r nefoedd mewn corwynt, aeth Elias ac Eliseus allan o Gilgal. 2A dywedodd Elias wrth Eliseus, “Aros di yma, oherwydd y mae'r ARGLWYDD yn f'anfon i Fethel.” Dywedodd Eliseus, “Cyn wired â bod yr ARGLWYDD yn fyw, a thithau, ni'th adawaf.” Felly aethant i Fethel. 3Daeth y proffwydi oedd ym Methel at Eliseus a dweud wrtho, “A wyddost ti fod yr ARGLWYDD am gymryd dy feistr oddi arnat heddiw?” “Gwn yn iawn,” meddai yntau, “peidiwch â dweud.” 4Dywedodd Elias wrtho, “Eliseus, aros di yma, oherwydd y mae'r ARGLWYDD yn f'anfon i Jericho.” Dywedodd yntau, “Cyn wired â bod yr ARGLWYDD yn fyw, a thithau, ni'th adawaf.” Felly aethant i Jericho. 5Daeth y proffwydi oedd yn Jericho at Eliseus a dweud wrtho, “A wyddost ti fod yr ARGLWYDD am gymryd dy feistr oddi arnat heddiw?” “Gwn yn iawn,” meddai yntau, “peidiwch â dweud.” 6Dywedodd Elias wrtho, “Aros di yma oherwydd y mae'r ARGLWYDD yn f'anfon at yr Iorddonen.” Dywedodd yntau, “Cyn wired â bod yr ARGLWYDD yn fyw, a thithau, ni'th adawaf.” Felly aethant ill dau. 7Ac yr oedd hanner cant o broffwydi wedi dod ac aros gyferbyn â hwy o hirbell tra oeddent hwy ill dau yn sefyll ar lan yr Iorddonen. 8Cymerodd Elias ei fantell a'i rholio a tharo'r dŵr. Ymrannodd y dŵr i'r ddeutu, a chroesodd y ddau ar dir sych. 9Wedi iddynt groesi, dywedodd Elias wrth Eliseus, “Gofyn! Beth a wnaf iti cyn fy nghymryd oddi wrthyt?” Atebodd Eliseus, “Rhodder imi gyfran ddwbl o'th ysbryd.” 10Dywedodd Elias, “Gwnaethost gais anodd. Os gweli fi yn cael fy nghymryd oddi wrthyt, fe gei hyn; ond os na weli, ni chei.” 11Ac fel yr oeddent yn mynd, dan siarad, dyma gerbyd tanllyd a meirch tanllyd yn eu gwahanu ill dau, ac Elias yn esgyn mewn corwynt i'r nef. 12Ac yr oedd Eliseus yn syllu ac yn gweiddi, “Fy nhad, fy nhad; cerbyd a marchogion Israel!” Ni welodd ef wedyn, a chydiodd yn ei wisg a'i rhwygo'n ddau. 13Yna cododd fantell Elias a oedd wedi syrthio oddi arno, a dychwelodd a sefyll ar lan yr Iorddonen. 14Cymerodd y fantell a syrthiodd oddi ar Elias, a tharo'r dŵr a dweud, “Ple y mae'r ARGLWYDD, Duw Elias?” Trawodd yntau'r dŵr, ac fe ymrannodd i'r ddeutu, a chroesodd Eliseus. 15Pan welodd y proffwydi oedd yr ochr draw, yn Jericho, dywedasant, “Disgynnodd ysbryd Elias ar Eliseus.” 16Ac aethant i'w gyfarfod ac ymgrymu hyd lawr iddo, a dweud, “Y mae gan dy weision hanner cant o ddynion cryfion; gad iddynt fynd i chwilio am dy feistr rhag ofn bod ysbryd yr ARGLWYDD, ar ôl ei gipio i fyny, wedi ei fwrw ar un o'r mynyddoedd, neu i ryw gwm.” Dywedodd, “Peidiwch ag anfon.” 17Ond buont yn daer nes bod cywilydd arno, a dywedodd, “Anfonwch.” Wedi iddynt anfon hanner cant o ddynion, buont yn chwilio am dridiau, ond heb ei gael. 18Arhosodd Eliseus yn Jericho nes iddynt ddychwelyd; yna dywedodd wrthynt, “Oni ddywedais wrthych am beidio â mynd?”\n19Dywedodd trigolion y dref wrth Eliseus, “Edrych, y mae safle'r dref yn ddymunol, fel y sylwi, O feistr, ond y mae'r dŵr yn wenwynig a'r tir yn ddiffrwyth.” 20Dywedodd yntau, “Dewch â llestr newydd crai imi, a rhowch halen ynddo.” 21Wedi iddynt ddod ag ef ato, aeth at lygad y ffynnon a thaflu'r halen iddi a dweud, “Fel hyn y dywed yr ARGLWYDD: Purais y dyfroedd hyn; ni ddaw angau na diffrwythdra oddi yno mwy.” 22Ac y mae'r dŵr yn bur hyd heddiw, yn union fel y dywedodd Eliseus.\n23Aeth i fyny oddi yno i Fethel, ac fel yr oedd yn mynd, daeth bechgyn bach allan o ryw dref a'i wawdio a dweud wrtho, “Dos i fyny, foelyn! Dos i fyny, foelyn!” 24Troes yntau i edrych arnynt, a'u melltithio yn enw'r ARGLWYDD. Yna daeth dwy arth allan o'r goedwig a llarpio dau a deugain o'r plant. 25Oddi yno aeth i Fynydd Carmel, ac yna dychwelyd i Samaria.


Rhifau adnabod daliadau (CPH) a symudiadau da byw: cwestiynau cyffredin am y rheolau newydd [HTML] | LLYW.CYMRU\nCofrestru a symudiadau anifeiliaid\nRhifau adnabod daliadau (CPH) a symudiadau da byw\nRhifau adnabod daliadau (CPH) a symudiadau da byw: cwestiynau cyffredin am y rheolau newydd\nRhifau adnabod daliadau (CPH) a symudiadau da byw: cwestiynau cyffredin am y rheolau newydd [HTML]\nGwybodaeth am reolau newydd sy'n cael eu cyflwyno o fis Medi 2016 ymlaen.\nCyhoeddwyd gyntaf: 24 Mehefin 2021\nRhif y Daliad (CPH)\nY Rheol 10 Milltir\nTir Rhent / Dros Dro\nCyfyngiadau TB / Effeithiau Profion TB\nGwaharddiad Symud Chwe Niwrnod\nCofnodi a Rhoi Gwybod am Syniadau\nDaliadau / Tir y Tu Allan i Gymru\n1. Beth yw nod y Prosiect CPH?\nNod y prosiect yw symleiddio’r system CPH, i gyflwyno rheolau cofnodi cyson am symudiadau ar gyfer pob rhywogaeth, a lleihau’r gofynion gweinyddol i’r rhan fwyaf o ffermwyr.\nMae Taliadau Gwledig Cymru (RPW) yn casglu a chadw gwybodaeth hefyd am bob parsel tir sy’n rhan o ddaliad, a bydd hyn yn gwella’n sylweddol yr wybodaeth am y parseli tir hynny a ddefnyddir ar gyfer cynhyrchu da byw, gan wella’r gallu i ymateb yn gyflym ac yn effeithiol i achosion o glefydau.\n2. Beth yw’r prif newidiadau?\nPrif ganlyniadau’r prosiect hwn yw:\nDileu pob Awdurdod Meddiannaeth Unigol (SOA) a Chytundeb Rheoli Cysylltiadau Tir Dros Dro (ILAM).\nCyflwyno rheol 10 milltir ar gyfer pob symudiad byw da.\nCyflwyno proses newydd ar gyfer cofrestru Cysylltiadau Tir Dros Dro (TLA) a CPH dros dro (tCPH) (hyd at 364 diwrnod).\nBydd gofyn i geidwaid sy’n cael tir parhaol neu dros dro roi gwybod i RPW amdano cyn symud da byw i’r tir er mwyn gallu diweddaru’r CPH neu roi CPH/tCPH newydd.\nBellach, mae system newydd RPW Ar-lein (Rheoli fy CPH) lle gallwch weld a chynnal y tir sydd yn eich CPH a hefyd creu / cau CPH ar-lein.\n3. Ble byddant yn gymwys?\nBydd y newidiadau’n effeithio ar bob CPH yng Nghymru.\n4. Beth yw Rhif CPH?\nCyfeirnod daearyddol unigryw ar gyfer fferm neu grŵp o barseli tir yw Rhif CPH. Mae’n cynnwys rhif naw digid (er enghraifft, 12/345/0001). Mae’r ddau ddigid cyntaf yn cyfeirio at y sir, y tri nesaf yn cyfeirio at y plwyf a’r pedwar olaf yn cyfeirio at y daliad.\nY rhif CPH yw’r sail ar gyfer pob trefn cofnodi symudiadau da byw yn y DU. Os ydych chi’n cadw un neu fwy o’r rhywogaethau canlynol, rhaid i chi gofrestru’r lle rydych chi’n eu cadw fel daliad gyda’r Asiantaeth Iechyd Anifeiliaid a Phlanhigion (APHA).\nGwartheg (gan gynnwys beison a byfflo)\nDofednod (mwy na 50 o adar).\n5. Beth yw Cyfeirnod y Cwsmer (CRN)?\nRhif busnes unigryw a roddir gan RPW i gwsmeriaid yw Cyfeirnod y Cwsmer (CRN). Mae’n dechrau gydag “A” ac yna 7 digid.\n6. Beth yw daliad?\nYstyr daliad yw unrhyw sefydliad/strwythur neu, yn achos ffermio maes, unrhyw amgylchedd lle mae anifeiliaid yn cael eu cadw, eu magu neu eu trafod yn barhaol neu dros dro, ac eithrio milfeddygfeydd neu glinigau milfeddyg.\nGall fod yn fferm neu eiddo arall megis marchnad, lloc, lladd-dy neu faes sioe. Efallai y bydd gan rai ceidwaid fwy nag un daliad ac efallai y bydd rhai daliadau’n cael eu defnyddio gan fwy nag un ceidwad.\n7. Pa fathau o rifau CPH sy’n bodoli ar hyn o bryd – a fydd hyn yn newid?\nCeir rhifau CPH parhaol a thros dro ar hyn o bryd, ac ni fydd hynny’n newid. Defnyddir rhifau CPH dros dro ar gyfer tir a ddefnyddir dros dro (h.y. hyd at 364 diwrnod) pan na chaiff tenant ddefnyddio CPH parhaol y tir.\nBydd rhifau CPH dros dro yn cychwyn o’r rhif 6000 (h.y. xx/xxx/6xxx).\n8. Beth yw Prif Leoliad Cynhyrchu (PPL)?\nY Prif Leoliad Cynhyrchu (PPL) yw prif leoliad y cyfeirnod CPH, a dylai fodloni’r meini prawf canlynol (yn nhrefn blaenoriaeth):\nY PPL yw lleoliad adeiladau da byw / parlwr godro / prif gyfleusterau trafod at ddibenion iechyd a lles anifeiliaid / hwsmonaeth. Fel arfer, bydd ganddo’r un cyfeiriad â’r cyfeiriad gohebu.\nOs nad oes adeiladau / cyfleusterau (h.y. yn achos daliad eang), y PPL fydd man crynhoi’r anifeiliaid.\nAmbell waith, os nad oes gan y ceidwad unrhyw dir caeedig ac mae ganddo hawliau pori tir comin yn unig, y PPL yw’r cyfeiriad gohebu (ni chaiff tir comin fod yn rhan o’r PPL).\nLleoliad y rhan fwyaf o’r tir sy’n eiddo neu sydd ar rent tymor hir.\nMae’r PPL hefyd yn cynnwys holl dir cyffiniol y cwsmer sydd o dan ei reolaeth barhaol.\n9. A fydd ceidwad yn cael rhif CPH parhaol newydd pan fydd ei ddaliadau’n dod o dan y rheolau CPH newydd?\nFel arfer, bydd ceidwaid yn cael cadw eu CPH parhaol presennol, ond dim ond os yw’r PPL yn y plwyf cywir.\nOs yw’r PPL mewn plwyf gwahanol i’r CPH presennol, bydd rhif newydd yn cael ei roi i sicrhau bod y rhif CPH yn adlewyrchu lleoliad y daliad yn gywir. Bydd RPW yn trefnu ag APHA i farciau presennol y fuches / diadellau gael eu trosglwyddo i’r rhif CPH newydd, ac â’r BCMS i sicrhau bod symudiadau gwartheg yn cael eu cofnodi â’r rhif CPH cywir ar y CTS.\nMae’r rhifau tCPH a chyfres 3000 (symudiadau defaid a geifr) presennol yn cael eu dileu a bydd rhifau newydd yn cael eu rhoi yn eu lle neu caiff rhifau dros dro eu troi’n rhifau parhaol lle bo’n briodol.\n10. Beth yw’r rheol 10 milltir?\nEr mwyn cysoni’r trefniadau ar gyfer pob rhywogaeth mae Llywodraeth Cymru yn cyflwyno rheol 10 milltir ar gyfer pob rhywogaeth da byw.\nCaiff y 10 milltir ei fesur o ffin allanol y PPL (gweler uchod), ac mae’n cymryd lle’r rheol 5 milltir a ddefnyddiwyd ar gyfer daliadau defaid a geifr cyn hyn.\nGall parseli tir sydd o fewn 10 milltir i’r PPL greu un CPH, ac ni fyddai’n rhaid cofnodi symudiadau rhwng y parseli tir hynny. Nid oes rhaid cyfuno parseli tir nad ydynt yn ffinio â’r PPL ac sydd o fewn 10 milltir i’r PPL o dan un rhif CPH.\nRhaid bod gan barseli tir sy’n bellach na 10 milltir o’r PPL rif CPH ar wahân a bydd yn rhaid cofnodi symudiadau. Nid oes eithriadau i’r rheol 10 milltir.\n11. Pam mae’r rheol pellter yn newid?\nAr hyn o bryd, mae rheolau gwahanol ar gyfer rhywogaethau gwahanol (er enghraifft, rheol 5 milltir ar gyfer daliadau defaid a geifr, ond nid oes pellter penodol ar gyfer daliadau gwartheg). Bydd y rheol newydd yn cysoni’r trefniadau ar gyfer pob rhywogaeth.\n12. Sut bydd hyn yn lleihau’r gofynion gweinyddol i geidwaid?\nO dan y rheolau newydd mae’n rhaid i geidwaid da byw gofrestru’r holl dir a ddefnyddir ganddynt at ddibenion cadw da byw, boed yn barhaol neu dros dro, gan ddefnyddio Rheoli fy CPH ar RPW Ar-lein.\nBydd ceidwaid yn cael dewis rheoli’r holl dir maent yn ei ddefnyddio o fewn 10 milltir i’r Prif Leoliad Cynhyrchu (PPL) (gweler cwestiwn 8 am ddiffiniad) o dan yr un rhif CPH. Nid oes rhaid cofnodi symudiadau anifeiliaid rhwng parseli tir sydd â’r un rhif CPH, sy’n lleihau gwaith gweinyddol y ceidwaid da byw.\nBydd y sector da byw yn elwa hefyd ar reolau cyson ar gyfer cofnodi symudiadau’r holl rywogaethau ac ar y mesurau rheoli clefydau anifeiliaid gwell a fydd yn deillio o’r newidiadau hyn.\nMae pob SOA a ILAM wedi cael eu cau’n llwyddiannus fel rhan o’r prosiect. Bydd llawer o geidwaid yn gallu cyfuno’r holl barseli tir maent yn eu defnyddio ar hyn o bryd (yn barhaol neu dros dro) yn un CPH. Bydd hyn yn golygu na fydd rhaid iddynt gofnodi symudiadau da byw rhwng parseli tir sydd wedi’u cofrestru o dan yr un rhif CPH, na chydymffurfio â rheolau gwahardd symud.\n13. A yw hyn yn wirfoddol?\nMae cyfuno daliadau o fewn 10 milltir yn ddewisol, ond mae dileu SOA ac ILAM a hollti daliadau sydd fwy na 10 milltir o’r PPL yn orfodol.\nBydd yn rhaid i geidwaid sy’n cael tir ar gyfer da byw yn barhaol neu dros dro roi gwybod am hynny i RPW cyn symud da byw i’r tir er mwyn diweddaru’r CPH neu roi CPH/ tCPH newydd.\n14. A fydd y newidiadau yn effeithio ar y tagiau diadell / buches y gall ceidwaid eu defnyddio?\nByddant, o dan amgylchiadau penodol.\nRhifau chwe digid sy’n unigryw i ddaliad yw marciau diadell / buches. Maent hefyd yn rhan o’r rhif adnabod sy’n cael ei argraffu ar dagiau clust.\nOs yw ceidwad yn dewis cyfuno rhifau CPH, ni fydd yn cael defnyddio’r tagiau clust sy’n gysylltiedig â’r rhifau CPH sydd wedi’u cau. Dylai ceidwaid felly ystyried yn ofalus faint o dagiau clust sydd eu hangen ac archebu’r nifer angenrheidiol i osgoi gwastraff ac i leihau costau diangen.\n15. A oes modd defnyddio dau rif buches / diadell gwahanol o dan yr un rhif daliad?\nOes. APHA sy’n gyfrifol am roi rhifau buches / diadell, felly bydd angen i geidwaid gysylltu ag APHA i drafod eu gofynion pan fydd eu daliad yn dod o dan y rheolau CPH newydd.\n16. A oes angen i geidwad gysylltu ag APHA / BCMS ar ôl newid eu CPH o dan y rheolau newydd?\nBydd angen i gwsmeriaid sy’n creu CPH newydd gysylltu o hyd ag APHA i gofrestru fel ceidwad da byw ac i ofyn am rif buches/diadell newydd ar gyfer y CPH. Bydd angen hefyd i geidwaid gwartheg gofrestru ‘u CPH newydd â BCMS i sicrhau bod y System Olrhain Gwartheg (CTS) yn gyfredol.\n17. Beth yw’r diffiniad o dir ‘parhaol’?\n‘Tir parhaol’ yw tir sydd at ddefnydd di-dor ceidwad am 365 diwrnod neu fwy.\n(Nid yw cyfres o un ar ôl y llall o drefniadau gosod tymor byr (llai na 12 mis) yn golygu ‘parhaol’).\n18. Sut bydd y rheolau newydd yn effeithio ar ddaliadau â thir parhaol?\na. Tir parhaol ychwanegol o fewn 10 milltir i’r PPL\nOs oes gan geidwad fwy nag un CPH parhaol â pharseli tir o fewn 10 milltir i’r PPL, gall ddewis cyfuno’r tir hwnnw i greu un CPH.\nByddai hyn yn golygu na fyddai’n rhaid i’r ceidwad gofnodi symudiadau na chydymffurfio â rheolau gwahardd symud wrth symud da byw rhwng parseli tir sydd wedi’u cofrestru o dan yr un rhif CPH. Nid oes rheidrwydd arnoch i greu un CPH ar gyfer pob darn o dir o fewn 10 milltir.\nYn ogystal, bydd ceidwaid yn cael gwneud cais am rif CPH newydd ar gyfer tir hyd yn oed os yw e o fewn 10 milltir i’r prif CPH. Rhaid i unrhyw symudiadau da byw i CPH gwahanol gael eu cofnodi a bydd y rheolau gwahardd symud yn berthnasol.\nb. Tir ychwanegol dros 10 milltir o’r PPL\nOs oes gan geidwad dir parhaol sydd fwy na 10 milltir o’r PPL, bydd angen rhif CPH ychwanegol.\nOs yw rhan o ddarn o dir o fewn 10 milltir i’r PPL, cewch ei uno â’r CPH.\n19. Beth yw’r diffiniad o dir dros dro?\nTir dros dro yw tir a ddefnyddir gan geidwad am dymor byr (364 diwrnod neu lai) e.e. pori dros yr haf neu dac gaeaf.\n20. Beth sy’n rhaid i geidwad ei wneud os yw’n defnyddio tir dros dro (yn hytrach na thir parhaol)?\nOs yw perchennog da byw am ddefnyddio tir dros dro ar gyfer cadw da byw, caiff ddefnyddio rhif CPH perchennog y tir. Os na fydd y perchennog tir yn caniatáu hynny gall\ny perchennog da byw wneud cais i RPW i gael rhif CPH dros dro (tCPH) neu Gysylltiad Tir Dros Dro (TLA), cyn belled â’i fod bodloni’r amodau fel unig feddiannydd.\n21. Beth yw CPH dros dro (tCPH)?\nMae tCPH yn cael ei roi i dir a ddefnyddir am 364 diwrnod neu lai mewn blwyddyn. Mae’n angenrheidiol at ddibenion cofnodi symudiadau da byw. Bydd pob rhif yn cychwyn o 6000 (xx/xxx/6xxx).\nBydd pob tCPH yn para hyd at 364 diwrnod. Bydd Llywodraeth Cymru’n ysgrifennu at geidwaid tua 30 diwrnod cyn i’r rhif ddod i ben. Ar ôl y dyddiad hwn, ni ddylid defnyddio’r tCPH ar gyfer cofnodi symudiadau da byw. Bydd angen i geidwaid wneud cais i gael rhif tCPH newydd ar gyfer y flwyddyn ganlynol.\nDim ond y ceidwaid fydd yn defnyddio’r tir ac ni chaiff ei dda byw gymysgu â da byw ceidwaid eraill (mae hyn yn cynnwys peidio â rhannu’r un sied neu fuarth).\n22. Beth sy’n digwydd i rif CPH parhaol perchennog tir os bydd parsel tir yn cael tCPH o dan geidwad arall?\nBydd y parseli tir dan sylw yn cael eu dileu o’r CPH parhaol am weddill oes y ddaliadaeth ac yn cael rhif tCPH. Ni ddylai perchennog y tir ddefnyddio’r parseli tir hynny am weddill y cytundeb, a rhaid i berchennog y tir allu dangos nad yw’n cynnal unrhyw waith ar y tir hwnnw.\nBydd perchennog y tir yn gallu parhau i ddefnyddio gweddill ei barseli tir o dan y rhif CPH parhaol presennol.\n23. A fydd perchenogion tir yn cael gwybod pan fydd RPW yn rhoi tCPH (neu TLA) ar gyfer eu tir?\nByddant. Bydd RPW yn anfon llythyr at berchenogion tir pan fydd CPH dros dro neu gysylltiad tir dros dro wedi’i roi i geidwad arall ar gyfer parseli tir sy’n rhan o’u CPH parhaol. Mae’r llythyr yn rhoi 14 diwrnod i berchennog y tir ddadlau yn erbyn hyn.\n24. Beth yw Cysylltiad Tir Dros Dro (TLA)?\nBydd gan geidwad sy’n defnyddio tir fel tir dros dro sydd o fewn 10 milltir i’w CPH parhaol yr opsiwn o ‘gysylltu’ y tir hwnnw drwy TLA, cyn belled â’i fod yn bodloni’r amodau fel unig feddiannydd (gweler isod).\nBydd TLA yn para am hyd at 364 diwrnod (gydag opsiwn i’w adnewyddu’n awtomatig bob blwyddyn), ac yn ystod yr amser hwnnw byddant yn cael eu trin fel rhan o CPH parhaol y tenant at unrhyw ddibenion cofnodi ac adrodd da byw.\n25. Beth yw’r amodau fel unig feddiannydd?\nEr mwyn cael eich ystyried yn unig feddiannydd, rhaid ichi fodloni’r amodau a ganlyn:\nAr safle sy’n eiddo neu ar rent i unigolyn, partneriaeth neu gwmni bydd yr holl anifeiliaid o dan reolaeth lwyr yr unigolyn/partneriaeth/cwmni.\nMae’n rhaid i gaeau neu adeiladau unigol sy’n eiddo iddynt fod o dan reolaeth lwyr yr unigolyn/partneriaeth/cwmni.\nMae’n rhaid i gaeau neu adeiladau unigol sy’n cael eu rhentu iddynt fod o dan reolaeth lwyr yr unigolyn/partneriaeth/cwmni gydol oes y denantiaeth.\nMae caeau neu adeiladau (sy’n eiddo neu sy’n cael eu rhentu) a ddefnyddir gan unigolion, partneriaethau neu gwmnïau ar wahân, yn cael eu hystyried o dan feddiant unigol ar wahân hyd yn oed os oedd y caeau unigol ac ati yn rhan o’r un rhif CPH gwreiddiol.\nOs bydd unigolyn arall sydd â’r hawl i fynd ar dir yn defnyddio’r hawl hwnnw i symud gwartheg ar droed drwy’r tir hwnnw, ni fydd yr unigolyn/partneriaeth/cwmni, sy’n berchen neu’n rhentu’r tir hwnnw yn unig feddiannydd.\nMae’n rhaid bod gan gaeau neu adeiladau unigol (sy’n eiddo neu’n cael eu rhentu):\nfynedfeydd ar wahân i gaeau neu adeiladau eraill nad ydynt o dan reolaeth yr unig feddiannydd.\nFfin sy’n ddiogel rhag da byw e.e. ffens/perth/gwrych/wal , sy’n briodol i’r anifeiliaid ar y tir, i gadw anifeiliaid unig feddiannydd gwahanol ar wahân .\nNi chaiff da byw gymysgu’n rhydd â da byw eraill o CPH arall.\n26. Beth yw ffin sy’n ddiogel rhag da byw?\nDylai ceidwaid da byw sicrhau bod ffiniau rhwng parseli caeau sydd o dan unig feddiannydd arall yn ddiogel rhag da byw ac yn briodol i’r anifeiliaid sydd ar y tir. Er enghraifft, nid yw ffensys dros dro / ffensys trydan yn dderbyniol ar gyfer da byw ac nid ydynt yn bodloni’r amodau ar gyfer unig feddiannydd.\n27. Os bydda i’n rhentu adeilad ar fuarth a rennir â cheidwaid eraill, a alla i gael TLA / tCPH?\nNa allwch. Oni bai bod yr amodau uchod wedi’u bodloni, dylai ceidwaid gofnodi symudiadau i CPH parhaol perchennog y tir (â’i ganiatâd).\nDylai ceidwaid ddeall os ydynt yn rhentu sied sy’n rhannu buarth â cheidwad / perchennog tir arall, ni fyddem yn ystyried bod hynny’n feddiant unigol, gan fod y buarth a’r adeilad yn yr un parsel tir. Er mwyn cael bod o dan feddiant unigol, dim ond un ceidwad gaiff ddefnyddio’r parsel tir cyfan.\nDylai ceidwaid ddeall os caiff anifeiliaid eu symud i rif CPH parhaol perchennog y tir, bydd gwaharddiad symud ar bob ceidwad sy’n defnyddio’r un rhif CPH. Yn ogystal, byddai pawb yn gorfod cadw at unrhyw gyfyngiadau TB pe bai adweithydd TB yn cael ei ddarganfod. Dylai ceidwaid ystyried goblygiadau’r cyfyngiadau hyn ar eu busnes yn ofalus.\n28. Beth os nad oes gennyf unrhyw dir parhaol (ceidwaid heb dir)?\nO dan y prosiect CPH, ystyrir bod ceidwad sydd heb dir parhaol yn geidwad ‘heb dir’. Yn yr achos hwn, bydd y ceidwad yn gallu nodi ei gyfeiriad gohebu fel ei PPL. Byddai’r radiws 10 milltir wedyn yn cael ei fesur o’r lleoliad hwnnw, a rhoddir rhif CPH parhaol.\nOs yw’r tir rhent o fewn 10 milltir, bydd y ceidwad yn cael ei gysylltu â’r rhif CPH parhaol fel TLA (gyda’r opsiwn o’i adnewyddu bob blwyddyn). Os yw’r tir dros 10 milltir, bydd yn rhaid cael tCPH.\n29. Pam mae angen i geidwaid ddarparu gwybodaeth am barseli tir gan fod yr wybodaeth gan Lywodraeth Cymru eisoes drwy’r Ffurflen Cais Sengl flynyddol?\nPwrpas yr ymarfer hwn yw sicrhau bod gan Lywodraeth Cymru gofnodion cyfredol am yr holl dir sydd ar gael i geidwaid at ddibenion cadw da byw. Er y gall ceidwaid gyflwyno Ffurflen Cais Sengl flynyddol, dim ond y tir sydd ar gael ar 15 Mai a ddangosir ar y ffurflen ac nid yw’n ystyried unrhyw newidiadau a allai godi yn ystod y flwyddyn.\nFelly nid yw’n cynnwys gosodiadau tymor byr nad oedd ar waith ar 15 Mai, neu dir a ddefnyddir o dan drwydded bori.\n30. Os yw ceidwad yn cael tir newydd neu’n ildio parsel o dir, i bwy dylai roi gwybod?\nMae’n rhaid hysbysu Taliadau Gwledig Cymru am unrhyw newidiadau i berchnogaeth / daliadaeth tir o fewn 30 diwrnod i’r newid, yn unol â gofynion cynnal caeau.\nOs yw’r tir yn cael ei ddefnyddio at ddibenion da byw, rhaid ichi ddweud wrth RPW am hyn cyn i anifeiliaid gael eu symud i’r tir. Dylai cwsmeriaid ddefnyddio’r gwasanaeth Rheoli fy CPH ar RPW Ar-lein ar gyfer:\nc. Gwneud cais am CPH newydd\nd. Ychwanegu tir at CPH am gyfnod dros dro drwy TLA (o fewn 10 milltir)\ne. Newidiadau i dir sy’n cael ei gynnwys o fewn CPH (ychwanegu / dileu)\n31. Beth os oes mwy nag un busnes da byw yn cael ei gynnal yn yr un lleoliad (gan gynnwys da byw sy’n eiddo i aelodau eraill o’r teulu neu dda byw sy’n cael eu cadw yn yr un sied ond sy’n eiddo i fusnesau gwahanol)?\nOs nad yw’r da byw wedi’u gwahanu’n gorfforol dylai’r ddau fusnes ddefnyddio’r un rhif CPH, ac mae’n rhaid iddynt gydymffurfio â’r un rheolau cofnodi symudiadau a gofynion gwahardd symud.\nOs yw da byw wedi’u gwahanu’n gorfforol (h.y. maent yn defnyddio parseli tir gwahanol) gellir cofrestru’r busnesau ar wahân a rhoi rhif CPH parhaol i bob un. Bydd rhaid nodi pa barseli tir sy’n perthyn i ba CPH a bydd angen i unrhyw symudiadau rhwng CPH gydymffurfio â’r gofynion cofnodi symudiadau a gwahardd symud.\nNi ellir gwahanu casgliad o adeiladau o fewn PPL (er enghraifft, adeiladau sy’n rhannu’r un buarth), a dim ond un CPH y gellir ei roi iddynt.\n32. Sut bydd ceidwaid yn gallu diweddaru manylion eu parseli tir yn y dyfodol?\nMae Llywodraeth Cymru wedi datblygu system ar-lein o’r enw Rheoli fy CPH fel y gall cwsmeriaid ddiweddaru manylion tir eu CPH. Mae’r gwasanaeth ar-lein wedi bod ar gael ar RPW Ar-lein ers mis Chwefror 2018.\nMae Rheoli Fy CPH yn galluogi cwsmeriaid i weld maint daearyddol eu daliad a rhoi gwybod i RPW yn electronig am:\nCais am CPH newydd\nYchwanegu tir dros dro at CPH drwy TLA (o fewn 10 milltir)\nNewidiadau i dir sy’n cael ei gynnwys o fewn CPH (ychwanegu / dileu)\nOs oes gennych unrhyw gwestiynau ynghylch defnyddio RPW Ar-lein cysylltwch â’r Ganolfan Gyswllt i Gwsmeriaid ar 0300 062 5004.\n33. Pa effaith fydd y prosiect CPH yn ei chael ar statws TB ceidwad?\nEfallai na fydd gan ddaliadau sydd o dan gyfyngiadau TB gwartheg ar hyn o bryd yr hawl i hollti a/neu gyfuno CPH (nes i’r daliad gael Statws heb TB Swyddogol). Yn y sefyllfaoedd hynny, bydd RPW yn holi APHA cyn caniatáu unrhyw newidiadau i’ch daliadau.\nOs yw ceidwaid yn dewis uno daliadau o fewn 10 milltir i’r PPL, bydd profion TB yn cael eu cynnal yr un pryd ar yr holl barseli tir sydd wedi’u huno, cyn belled â phosibl.\nPan fydd ceidwaid yn dewis hollti daliadau neu pan fydd daliadau’n cael eu hollti o ganlyniad i’r rheol 10 milltir, gallai APHA reoli profion TB ac unrhyw achosion o heintio â TB ar y daliadau hynny ar wahân, oni bai bod cysylltiad epidemiolegol rhwng y safleoedd. Yn achos buches wedi’i heintio â TB ar ddaliad sydd wedi’i hollti ac sydd â CPH gwahanol, mae APHA yn cadw’r hawl i osod cyfyngiadau ar unrhyw CPH arall lle mae cysylltiad epidemiolegol â safle’r fuches sydd wedi’i heintio.\nPan fydd unrhyw ddaliad wedi’i hollti ac yna’n cael ei reoli o dan ddau neu fwy o rifau CPH gwahanol, bydd pob buches newydd yn etifeddu’r un hanes profion TB i ddechrau.\nDylai ceidwaid drafod unrhyw newidiadau i’w daliadau â milfeddyg achos APHA.\n34. A fydd hollti yn arwain at brofion TB ychwanegol?\nOs bydd CPH parhaol newydd yn cael ei roi oherwydd bod gan geidwad dir dros 10 milltir o’r PPL, neu am ei fod wedi penderfynu cael CPH newydd o fewn 10 milltir, bydd unrhyw CPH ychwanegol yn cael ei raglen brofion TB annibynnol ei hun. Mae’n bosibl y gellir cynnal y profion hyn yr un pryd â’r prif CPH gwreiddiol.\nBydd gofyn i geidwaid gydymffurfio â rheolau Profion Cyn-Symud TB wrth symud gwartheg rhwng rhifau CPH gwahanol.\n35. A fyddwch yn gorfod hollti CPH ar ddaliadau sydd â chyfyngiadau TB gyda thir mwy na 10 milltir?\nBydd. Bydd y rheol 10 milltir yn berthnasol hyd yn oed os oes cyfyngiadau TB ar ddaliad. Cynghorir ceidwaid i drafod goblygiadau hyn â’u milfeddyg achos. Bydd cyfyngiadau ar bob safle nes y bydd gan bob daliad Statws heb TB swyddogol (OTF).\n36. A ellir rhoi CPH parhaol newydd i dir o fewn 10 milltir i’r PPL os yw daliad o dan gyfyngiadau TB?\nByddai hynny’n fater i APHA ei ystyried, er ei bod yn debygol y byddai’r cais yn cael ei wrthod nes i’r daliad gael Statws heb TB swyddogol.\n37. A gaiff ceidwad o dan gyfyngiadau TB gyfuno tir tymhorol dros dro (e.e. pori dros yr haf / tac gaeaf)?\nf. Safle ychwanegol o fewn 10 milltir i’r PPL\nByddai angen i’r ceidwad drafod hyn â milfeddyg achos APHA cyn cymryd y , ond fel rheol gyffredinol, os yw’r safle rhent eisoes wedi’i gynnwys o fewn hysbysiad cyfyngu TB, gellir uno’r tir fel Cysylltiad Tir Dros Dro (TLA).\nOs nad yw’r tir dros dro o dan gyfyngiadau TB ar hyn o bryd efallai y bydd angen cynnal archwiliad o’r safle.\ng. Mae’r safle ychwanegol y tu allan i’r terfyn 10 milltir\nNi chewch eu huno gan y byddai angen tCPH. Os oedd y safle ychwanegol wedi’i gynnwys ar hysbysiad cyfyngiadau TB o’r blaen, byddai angen creu rhaglen brofion TB\nnewydd ar gyfer y gwartheg yn y tCPH, ac mae’n debyg y byddai’r profion yn cael eu cynnal yr un pryd â’r brif fuches.\n38. Beth sy’n digwydd os caiff cyfyngiadau TB eu gosod ar fy naliad tra mod i o dan drefniant TLA ailadroddus (rTLA)?\nOs bydd ceidwad sy’n cymryd tir dros dro naill ai fel TLA/rTLA neu tCPH a’i fod o dan gyfyngiadau TB neu ei fod yn dod o dan gyfyngiadau TB tra bod trefniant TLA/rTLA yn ei le, rhaid rhoi gwybod i RPW ac APHA. Bydd peidio â gwneud yn torri’r rheolau o dan Orchymyn Twbercwlosis (Cymru) 2010.\n39. A fydd ceidwaid yn gallu trefnu profion TB yr un pryd?\nPan fydd daliadau â thir o fewn 10 milltir i’r PPL yn cael eu huno, bydd APHA yn trefnu i brofion TB gael eu cynnal yr un pryd cyn belled â phosibl ar draws yr holl barseli tir sydd wedi’u cynnwys.\nPan fydd ceidwad yn dewis hollti daliad neu pan fydd daliadau’n cael eu hollti yn sgil y rheol pellter 10 milltir, bydd APHA yn rheoli profion TB ac unrhyw achos o TB yn annibynnol, oni bai bod cysylltiad epidemiolegol rhwng y safleoedd. Os felly, bydd profion dilynol ar ôl achosion o TB yn debygol o gael eu cynnal yr un pryd gan APHA.\n40. Beth yw’r Gwaharddiad Symud Chwe Niwrnod?\nCyflwynwyd y rheolau gwahardd symud am y tro cyntaf yn dilyn argyfwng clwy’r traed a’r genau yn 2001. Cyn hyn, ystyriwyd mai symud da byw oedd yn bennaf gyfrifol am ledaenu’r clefyd.\nPan fydd gwartheg, defaid, geifr neu foch yn cael eu symud i ddaliad bydd cyfnod gwahardd yn dechrau rhag symud unrhyw rai o’r rhywogaethau hynny o’r daliad, ac eithrio’n syth i gael eu lladd (mae eithriadau eraill). Chwe niwrnod yw’r cyfnod gwahardd ar gyfer gwartheg, defaid a geifr, sef y Gwaharddiad Symud Chwe Niwrnod. Os bydd moch yn symud i ddaliad, bydd hynny’n sbarduno gwaharddiad symud 20 niwrnod, gyda gwaharddiad 6 niwrnod o ran unrhyw wartheg, defaid a geifr ar y daliad.\n41. Beth fydd yn digwydd os yw PPL yn ffinio â thir comin (h.y. mae’n rhannu ffin â’r tir comin?)\nGall ceidwaid y mae eu PPL yn ffinio â thir comin uno’r tir comin o dan eu rhif CPH. Mae’n rhaid i geidwaid fod â hawl cofrestredig i bori comin. Mae hyn yn cymryd lle’r trefniant blaenorol lle'r oedd ceidwaid yn cofrestru cysylltiadau tir comin ar gyfer tir comin cyffiniol.\nBellach, y sefyllfa ddiofyn yw bod yn rhaid cael Prawf Cyn-Symud dilys cyn symud gwartheg i ac o dir comin. Mae gofyn i geidwaid sy’n pori gwartheg ar dir comin gysylltu ag APHA cyn symud unrhyw wartheg er mwyn trafod gofynion profi TB.\n42. A fydd angen i geidwad roi gwybod ei fod yn symud anifeiliaid i ac o dir comin cyffiniol sydd wedi’i uno â CPH y PPL?\nNa fydd. Bydd ceidwaid da byw yn gallu symud anifeiliaid rhwng tir sydd wedi’i gofrestru o dan yr un CPH heb fod angen cofnodi’r symudiadau hynny.\n43. Beth yw’r gofynion gwahardd symud ar gyfer symudiadau i ac o dir comin cyffiniol?\nPan fydd anifeiliaid yn dychwelyd o dir comin i’r PPL, daw gwaharddiad chwe niwrnod ar y CPH ar gyfer symudiadau i unrhyw le heblaw yn ôl i’r tir comin.\n44. Beth fyddai’n digwydd pe bai cyfyngiadau TB yn cael eu gosod ar CPH sy’n cynnwys tir comin cyffiniol?\nOs ceir achos o TB mewn unrhyw ran o ddaliad sydd wedi uno, gan gynnwys tir comin cyffiniol, bydd unrhyw gyfyngiadau symud a gofynion am brofion TB cysylltiedig yn gymwys i’r holl barseli tir yn y CPH. Bydd APHA yn cychwyn asesiadau o achosion TB ar dir comin fel arfer.\nByddai cyfyngiadau TB a phrofion ychwanegol ar fuchesi gwartheg sy’n cyd-bori yn cael eu cychwyn hefyd.\n45. Beth fydd yn digwydd os bydd gan geidwad hawliau pori ar dir comin ond nad yw’r tir comin yn ffinio â’r PPL?\nOs nad yw’r tir comin yn ffinio â’r PPL, ni fydd hawl ei uno. Felly, byddai angen CPH ar wahân ar y tir comin, a byddai angen cynnal prawf Cyn-Symud cyn symud da byw rhwng y prif CPH a CPH y tir comin.\nBydd angen i geidwaid sicrhau bod symudiadau da byw i CPH tir comin yn cael eu cofnodi, a bydd rheolau gwahardd symud yn gymwys hefyd.\nOs oes nant/lôn yn hollti’r tir sy’n ffinio â’r PPL, dylai’r ceidwaid gysylltu â chanolfan gyswllt i gwsmeriaid RPW yn y lle cyntaf am gyngor.\n46. A fydd angen i geidwad gofnodi symudiadau defaid i ac o dir comin nad yw’n ffinio â’r PPL?\nBydd. Mae’n rhaid cofnodi symudiadau defaid a geifr o dir comin nad yw’n ffinio yn llyfr y ddiadell a rhoi gwybod amdanynt drwy EIDCymru neu drwydded / dogfen symud (AML1).\nDylai symudiadau defaid gael eu cofnodi ar y CPH perthnasol sy’n benodol i ddefaid (00/000/XXXX) ar gyfer y tir comin. Dylai ceidwaid anfon neges ar-lein at RPW sy’n cynnwys manylion y tir comin nad yw’n ffinio.\n47. A fydd angen i geidwad gofnodi symudiadau gwartheg i ac o dir comin nad yw’n ffinio â’r PPL?\nBydd. Mae’n rhaid cofnodi symudiadau gwartheg i ac o dir comin nad yw’n ffinio ar gofrestr y daliad a rhoi gwybod i BCMS amdanynt. Bydd angen i geidwad sy’n pori gwartheg ar dir comin nad yw’n ffinio â’r PPL gael CPH ar gyfer Tir Comin Gwartheg er mwyn cofnodi’r symudiadau hynny.\nDylai ceidwad anfon neges ar-lein at RPW sy’n cynnwys manylion y tir comin nad yw’n ffinio fel y gellir rhoi CPH tir comin gwartheg iddo.\n48. A fydd angen i geidwaid gydymffurfio â gofynion gwahardd symud wrth symud anifeiliaid o dir comin nad yw’n ffinio?\nBydd anifeiliaid sy’n dychwelyd o dir comin nad yw’n ffinio i CPH y PPL yn cychwyn cyfnod gwahardd symud ar PPL y CPH o ran symudiadau i unrhyw le heblaw yn ôl i’r tir comin.\n49. Beth sy’n digwydd i gysylltiadau tir comin hanesyddol?\nGall ceidwad sydd â hawliau pori ar dir comin sy’n ffinio â’i PPL uno’r tir comin â’i CPH o ganlyniad i’r rheolau CPH newydd. Mae hyn yn cymryd lle’r trefniant blaenorol lle’r oedd angen i gwsmeriaid wneud cais am gyswllt tir comin.\nMae cysylltiadau tir comin hanesyddol yn dod i ben wrth i’r rheolau CPH newydd ddod i rym. Os nad yw tir comin yn ffinio â’r PPL, mae’n rhaid cofnodi symudiadau da byw yn erbyn rhif CPH y tir comin sy’n benodol i rywogaeth.\n50. Beth yw’r rheolau os mai un porwr sydd ar y tir comin a bod y comin wedi’i amgáu?\nGall tir comin sydd wedi’i amgáu ac sydd ag un porwr o fewn 10 milltir i’r PPL gael ei uno â’r daliad, cyn belled â bod ceidwad y da byw yn datgan y canlynol:\nBod y darn dan sylw o’r tir comin wedi’i amgáu gan ffens atal stoc sydd wedi bod yn ei lle am 10 mlynedd neu fwy, neu fod caniatâd Adran 38 (neu’i gyfatebol) dilys wedi’i roi;\nDim ond un porwr cofrestredig sy’n pori’r tir comin sydd wedi’i amgáu, neu os oes mwy nag un porwr, y ceidwad sy’n datgan yw’r unig borwr sy’n troi neu wedi ceisio troi anifeiliaid allan i’r darn wedi’i amgáu yn y 10 mlynedd diwethaf;\nMae’r darn o’r tir comin sydd wedi’i amgáu ar gael i’w ddefnyddio gan y nifer sydd â hawliau cofrestredig i bori’r darn hwnnw;\nMae’n rhaid i’r rhan sy’n weddill o’r tir comin y tu allan i’r darn sydd wedi'i amgáu fod yn addas ar gyfer hawliau cofrestredig gweddill y tir comin yn gyfan, ond gan gyfeirio’n benodol at y difrod amgylcheddol y gall ei bori ei achosi;\nBydd y ceidwad yn rhoi gwybod i RPW os bydd yr amgylchiadau’n newid, yn enwedig os bydd porwr arall yn troi neu’n ceisio troi anifeiliaid allan ar y darn sydd wedi’i amgáu.\nNi fydd angen cynnal profion TB cyn symud os yw’r comin un porwr yn bodloni’r amodau hyn.\nBydd y darn sydd wedi’i amgáu yn cael ei drin fel unrhyw ddarn o dir arall ar gyfer rhoi gwybod am symudiadau da byw o ran rheolau CPH. Bydd hynny’n cynnwys y diffiniad o ‘unig feddiannydd’.\n51. A fydd prosesau cofnodi a rhoi gwybod yn newid i geidwaid da byw?\nNi fydd prosesau cofnodi symudiadau da byw yn newid. Yr hyn fydd yn newid yw pa symudiadau sydd angen eu cofnodi.\nPan fydd gan geidwad ddaliadau wedi’u huno efallai y bydd am ddechrau cofrestr daliad newydd ar gyfer y daliad sydd newydd ei uno. Bydd angen i geidwad gadw ei gofnodion blaenorol am y cyfnod gofynnol o hyd (tair blynedd ar gyfer defaid a geifr, deng mlynedd ar gyfer gwartheg).\n52. Sut bydd y newidiadau’n cael eu cyflwyno?\nCafodd y prosiect ei lansio ym mis Medi 2016 ac mae pob SOA ac ILAM bellach wedi cau.\nMae gofyn i bob cwsmer newydd fapio ei dir ar Rheoli Fy CPH wrth ofyn CPH.\nBydd gofyn i gwsmeriaid sy’n gwneud newidiadau i’r tir maen nhw’n ei ddefnyddio e.e. ychwanegu tCPH/TLA, fapio eu daliad ar Rheoli Fy CPH.\nMae RPW wrthi’n cysylltu gan bwyll â phob cwsmer arall i’w gwahodd i fewngofnodi i’w cyfrif RPW Ar-lein i drosglwyddo’u daliad i’r rheolau newydd, ac i gynnal eu CPH ar-lein.\n53. Unwaith y bydd cwsmer wedi trosglwyddo i’r rheolau CPH newydd, a oes unrhyw gamau pellach iddo?\nOes – mae’n ofynnol i gwsmeriaid sicrhau bod manylion eu cofnod Rheoli fy CPH yn gywir er mwyn sicrhau bod yr holl dir a ddefnyddir at ddibenion da byw wedi’i gofrestru o dan rif CPH.\n54. Beth yw rôl RPW yn y prosiect hwn?\nRPW yw’r prif ddarparwr ar gyfer y prosiect hwn. Mae’n gyfrifol am roi gwybod i gwsmeriaid am y newidiadau a newid daliadau yn unol â cheisiadau cwsmeriaid.\n55. Beth yw rôl APHA yn y prosiect hwn?\nMae APHA yn cydweithio â RPW i roi’r newidiadau hyn ar waith a bydd yn gyfrifol am ddiweddaru cofnodion profion TB.\n56.Oes rhywbeth tebyg yn digwydd mewn rhannau eraill o’r DU?\nMae Adran yr Amgylchedd, Bwyd a Materion Gwledig (Defra) yn cynnal prosiect ar wahân ond tebyg yn Lloegr hefyd, a dechreuwyd ar y broses o gyfathrebu â cheidwaid da byw ym mis Gorffennaf 2016.\n57. Beth os oes gen i dir parhaol neu dros dro yn Lloegr?\nGall tir yn Lloegr sydd o fewn 10 milltir gael ei gyfuno mewn CPH yng Nghymru (ac i’r gwrthwyneb) i greu un CPH at ddibenion symud da byw a chofnodi. Nid oes rhaid i symudiadau da byw o fewn un CPH cyfunol gael eu cofnodi na’u hadrodd. Yn ogystal, gall tir dros dro yn Lloegr gael ei gysylltu â CPH yng Nghymru trwy TLA os yw o fewn 10 milltir.\n58. Sut bydd daliad trawsffiniol yn effeithio ar fy hawliad o dan Gynllun y Taliad Sylfaenol?\nI hawlio Cynllun y Taliad Sylfaenol a Chynlluniau Datblygu Gwledig ar dir, bydd angen i geidwaid â thir yn y ddwy wlad barhau i gyflwyno Ffurflen Cais Sengl i RPW ar gyfer tir yng Nghymru a’r ffurflen gyfatebol i’r Rural Payments Agency (RPA) yn Lloegr ar gyfer y tir yn Lloegr, waeth a oes CPH sengl at ddibenion symud da byw ai peidio.\n59. Pa wybodaeth sydd ar gael?\nEwch i wefan Llywodraeth Cymru am ragor o wybodaeth am y Prosiect CPH.\n60. Ble alla i gael rhagor o wybodaeth?\nCanolfan Gyswllt i Gwsmeriaid RPW\n0300 062 5004\nTîm cofrestru cwsmeriaid\n0345 050 3456


Reels Instagram: 5 Awgrym Da - Gwe Cambrian Web\nby Kerry Ferguson | Jan 25, 2022 | Instagram, Marchnata Digidol | 0 comments\nUn o’n prif nodau eleni yw sicrhau ein bod yn gwneud defnydd llawn o Instragram Reels – yn ogystal a TikTok mae’n debyg, er mwyn cyrraedd cynulleidfa newydd, ynghyd a helpu i addysgu’r gynulleidfa sydd gennym eisoes, hefo cynnwys hwyliog.\nGyda hynny mewn golwg, roedden ni’n meddwl y byddai’n ddefnyddiol rhannu blog gyda rhai o’n cynghorion gorau ar gyfer reels!\nCael hwyl – byddwn bob amser yn dweud hyn am gyfryngau cymdeithasol, ond cofiwch hefyd bod rhaid i’ch cynnwys Reels fod o ddefnydd i’ch cynulleidfa. Beth sy’n gyfleus yw, mai chi sy’n penderfynu – oherwydd y peth da am gyfryngau cymdeithasol yw ei fod yn cynnig cyfle gwych i arddangos eich personoliaeth a gadael i bobl ddod i’ch adnabod yn iawn. Felly, mae angen cydbwysedd da rhwng cael hwyl a darparu cynnwys defnyddiol i’ch cynulleidfa.\nGoleuo– mae cael goleuo da yn bwysig ar gyfer Reel. Rydych am i’r ennyd 1-2 eiliad yna (pan fydd rhywun yn penderfynu a ddylid sgrolio ai peidio) fod yn drawiadol a chreu argraff!\nTueddiadau Sain – cofiwch fanteisio ar y tueddiadau, ond byddwch yn ymwybodol y bydd pawb arall hefyd. Un awgrym fyddai, os ydych chi’n sylwi ar sain sy’n trendio nad oes ganddo lawer o Reels eto, gwnewch! Beth bynnag, os oes ganddo dros 50k neu fwy, ystyriwch ymhellach gan y byddwch yn cystadlu â llawer mwy o bobl ar y sain honno!\nCadwch y camera’n llonydd – ceisiwch beidio â symud y camera o gwmpas yn ormodol tra’n sefyll neu eistedd. Gall darfu a thynnu gormod o sylw.\nEdrychwch ar y camera –dewch o hyd i ble mae’r camera ar eich ffôn (ar y top fel arfer) ac edrychwch ar hwnnw pan fyddwch chi’n gwneud Reel, NID ar eich sgrin! Mae cynnwys rhywfaint o gyswllt llygad yn ffordd wych o gysylltu â’ch cynulleidfa\nMae llawer mwy o gymorth ar gael wrth gwrs a byddwn yn postio mwy eto mewn blog arall – a cofiwch- cadwch lygad ar ein cyfryngau cymdeithasol hefyd!


Mudiadau gwirfoddol, unwch! - CGGC\nMudiadau gwirfoddol, unwch!\nCyhoeddwyd : 12/02/20 | Categorïau: Hyfforddiant a digwyddiadau |\nGellir cofrestru ar gofod3 nawr, sef y digwyddiad mwyaf ar gyfer y sector gwirfoddol yng Nghymru.\nMae’r digwyddiad mwyaf ar gyfer y sector gwirfoddol yng Nghymru yn ôl. gofod3 yw’r digwyddiad mwyaf o’i fath yng Nghymru, gyda mwy na 600 o gynrychiolwyr o bob cwr o sector gwirfoddol Cymru, a phawb yma am yr un rheswm – i wneud mwy o wahaniaeth gyda’n gilydd. Yn wahanol i unrhyw ddigwyddiad arall yng Nghymru, ein lle ni yw hwn i ddysgu oddi wrth ein gilydd, i arloesi ac i ysbrydoli ein gilydd.Mae gan gofod3 raglen brysur a chyffrous, gyda man arddangos rhyngweithiol bywiog sy’n cynnwys mudiadau o’r trydydd sector a’r sectorau cyhoeddus a phreifat.\nMae’n gyfle prin ond hollbwysig inni ddod ynghyd a chreu newid yng Nghymru. Eleni, bydd y digwyddiad yn cael ei gynnal yn Stadiwm Dinas Caerdydd ar 19 Mawrth 2020.\ngofod3 yw ein lle ni i ddod at ein gilydd, archwilio syniadau, a rhwydweithio gydag eraill o bob cwr o’r wlad.\nRydyn ni wedi llenwi’r diwrnod gydag ystod eang o siaradwyr, dosbarthiadau meistr, paneli trafod a gweithdai ar bynciau pwysig fel:\nMae gan gofod3 fan arddangos brysur, sy’n wych ar gyfer dod â chydweithwyr ynghyd o’r sectorau gwirfoddol, cyhoeddus a phreifat. Byddwn hefyd yn cael sesiynau galw heibio, Holi ac Ateb, ac mae’r darlithoedd Safbwynt yn dychwelyd i theatr gofod3, sef sgyrsiau byr ar bynciau sydd o bwys i’r sector.\nGallwch nawr weld ein rhaglen lawn o arddangoswyr a digwyddiadau trwy ymweld â gwefan gofod3. Archebwch eich lle drwyddi a chofrestrwch eich diddordeb yn nigwyddiadau’r dydd i gael y newyddion diweddaraf – bydd y lleoedd ar gyfer digwyddiadau gofod3 eleni’n cael eu llenwi ar sail y cyntaf i’r felin ar y diwrnod, felly gwnewch yn siŵr eich bod chi’n cyrraedd mewn da bryd.\nCadwch eich lle heddiw\ngofod3 yw ein lle ni i ysbrydoli, ysgogi ac arloesi. Peidiwch â cholli’r cyfle unigryw hwn i feddwl, dysgu a chydweithio gyda phobl eraill o’r sector gwirfoddol.


Gwisgwch Eich Gwregys Gydol Pob Taith! | Heddlu Gwent\nStamp amser presennol: 26/05/22 19:50:08\nUn o'r pethau mwyaf sylfaenol y gall pawb ei wneud i gynyddu eu diogelwch pan fyddant ar y ffyrdd yw gwisgo gwregys diogelwch. Rhywbeth rydyn ni i gyd wedi'i wneud gymaint o weithiau, mae wedi dod yn ail natur a go brin ein bod ni'n meddwl amdano. Ond gall y dasg fach syml honno ar ddechrau pob taith wneud gwahaniaeth mawr.\nYn 2019, nid oedd 23% o'r teithwyr mewn ceir a laddwyd yn gwisgo gwregys diogelwch.\nMae gwregysau diogelwch yn hynod effeithiol wrth amddiffyn deiliaid cerbydau ac yn lleihau'r risg o gael eu hanafu'n angheuol neu'n ddifrifol mewn gwrthdrawiad ar y cyd â systemau diogelwch eraill mewn cerbydau.\nBu'n rhaid i wneuthurwyr ceir osod gwregysau diogelwch er 1965 ond ni ddaeth y gyfraith sy'n ei gwneud yn ofynnol i yrwyr a theithwyr sedd flaen eu gwisgo i rym tan 31 Ionawr, 1983. Newidiodd y gyfraith eto ym 1989, gan ei gwneud yn ofyniad cyfreithiol i blant sy'n teithio yng nghefn ceir i wisgo gwregysau diogelwch; cyn newid pellach i'r gyfraith ym 1991 gan ei gwneud yn ofyniad cyfreithiol i oedolion wisgo gwregysau diogelwch yng nghefn ceir.\nCynyddodd deddfau gwregysau diogelwch y defnydd o wregysau diogelwch ac er bod cyfraddau gwisgo gwregysau diogelwch yn uchel, nid yw pawb yn gwisgo un trwy'r amser. Mae defnydd gwregysau diogelwch yng nghefn cerbyd yn aml yn is nag yn y tu blaen.\nBydd GanBwyll a'n cydweithwyr a'n partneriaid ar draws pob un o bedwar Llu Heddlu Cymru yn cymryd rhan yn ymgyrch Gwregysau Diogelwch Cyngor Cenedlaethol Penaethiaid yr Heddlu (NPCC), a fydd yn rhedeg ledled y DU rhwng Mai 31ain - Mehefin 17eg. Unig nod yr ymgyrch yw codi ymwybyddiaeth a lleihau marwolaethau ac anafiadau a achosir gan beidio â gwisgo gwregysau diogelwch ar ffyrdd Cymru. Mae gyrwyr sy'n cael eu dal yn gyrru heb wisgo gwregys diogelwch yn wynebu dirwy yn y fan a'r lle o £100, neu pe byddent yn cael eu herlyn gallai wynebu dirwy uchaf o £500.\nYn ystod yr ymgyrch byddwn hefyd yn addysgu defnyddwyr ffyrdd ar bwysigrwydd gwregysau diogelwch, yn annog pobl i newid eu hymddygiad a'u hagwedd tuag at wregysau diogelwch a gorfodi yn erbyn y lleiafrif sy'n gwrthod cydymffurfio â deddfau gwregysau diogelwch, gan roi eu hunain ac eraill mewn perygl.\nFelly, cyn i chi droi injan eich car ymlaen, gwnewch yn siŵr eich bod chi a'ch teithwyr yn gwisgo'ch gwregysau diogelwch. Gall y peth lleiaf gael yr effaith fwyaf a gallai olygu'r gwahaniaeth rhwng bywyd a marwolaeth. Gwisgwch eich gwregys a chadwch yn ddiogel ar ffyrdd Cymru.


Y Ganolfan Ofal Sylfaenol Integreiddiedig ym Methesda oedd un o'r prosiectau cyntaf a gyflwynodd Bwrdd Iechyd Lleol Gwynedd gynt i Lywodraeth Cynulliad Cymru yn dilyn datblygu eu Strategaeth Ystadau ar gyfer Gofal Sylfaenol.\nMae'r ganolfan yn dwyn ynghyd mewn un adeilad bractis meddyg teulu gyda rhestr gleifion o 5,800 sy'n darparu rhychwant cynhwysfawr o Wasanaethau Meddygol Cyffredinol ynghyd â gwasanaethau cymunedol cysylltiol megis ymwelwyr iechyd, nyrsio ardal, bydwreigiaeth, podiatreg a fferyllfa. Mae'r ganolfan hefyd yn darparu llety ar gyfer gwasanaeth deintyddol cyffredinol GIG a gwasanaethau deintyddol cymunedol. Agorodd y ganolfan, a enwyd yn Ganolfan Feddygol Yr Hen Orsaf, ym mis Chwefror 2010.\nMae cynllun yr adeilad yn gyson â'r ardal leol gyda llawer o'r gwaith adeiladu wedi ei wneud gan weithwyr lleol. Daeth llawer o'r deunyddiau adeiladu o'r fro leol gyda llechi'r to yn dod o Chwarel y Penrhyn, Bethesda a blaen yr adeilad wedi ei wisgo mewn llechi o Flaenau Ffestiniog. Mae ffenestri uchder llawn i'r coridor sy'n edrych dros y buarth wrth gefn yr stafell aros ac mae yna ddigonedd o lefydd parcio.\nEnw cyswllt: Heather Merrick\nSwydd: Pennaeth Cynorthwyol Gofal Cynradd Cynllunio Gwynedd (Bwrdd Iechyd Prifysgol Betsi Cadwaladr)\nFfôn: 01286 674230\nCyfeiriad: Bwrdd Iechyd Prifysgol Betsi Cadwaladr


Cyfansoddiad gêm HTML5 Kids gwisgo i fyny ar gyfer merched Barbie wisgo i fyny Winx Merched Rasio Ras ar gyfer bechgyn Kids rasio Kids gwisgo i fyny ar gyfer merched Intelligent Chwiliwch am eitemau Caffi Ryseitiau i Ferched Cegin Cyfansoddiad Dwylo\nGêm Disgrifiad: Fe fydd y Palas Brenhinol yn cynnal pêl flynyddol heddiw. Fel bob amser, rhaid i'r Frenhines Anne drechu popeth gyda'i harddwch. Yn y gêm Gwisg Frenhinol y Frenhines Salon, chi fydd ei steilydd personol a'i helpu i baratoi ar gyfer y digwyddiad hwn. O'ch blaen ar y sgrin fe welwch y siambrau y mae'r frenhines ynddynt. Yn gyntaf oll, bydd angen i chi gymhwyso colur synhwyrol i'w hwyneb gyda chymorth colur ac yna gwneud steil gwallt hardd. Nawr astudiwch yr holl opsiynau ar gyfer dillad a ddarperir i chi ddewis ohonynt a'u cyfuno â gwisg i'r frenhines. Eisoes oddi tano gallwch ddewis esgidiau hardd a chwaethus, gemwaith ac ategolion eraill.\nBalet seren Tina Tina: Merch Surfer Mae Nina yn ferch syrffiwr Merched cosmetig Diva paparazzi goldie Tywysogesau Diolchgarwch Diwrnod cyntaf yr Monster Ysgol Uwchradd: Gwisg Monster Uchel PB York: Guliopa Dzhellington\nFe fydd y Palas Brenhinol yn cynnal pêl flynyddol heddiw. Fel bob amser, rhaid i'r Frenhines Anne drechu popeth gyda'i harddwch.


Cymeradwyo defnyddio cyffur newydd ar gyfer canser yr ofarïau yng Nghymru | LLYW.CYMRU\nCymeradwyo defnyddio cyffur newydd ar gyfer canser yr ofarïau yng Nghymru\nMae’r Ysgrifennydd Iechyd, Vaughan Gething, wedi cyhoeddi y bydd y cyffur ar gyfer canser yr ofarïau, iraparib (Zejula®), ar gael bellach drwy’r Gwasanaeth Iechyd yng Nghymru.\nYn dilyn argymhelliad gan y Sefydliad Cenedlaethol dros Ragoriaeth mewn Iechyd a Gofal (NICE) a chytundeb rhwng y gwneuthurwyr, Tesaro, a GIG Cymru, bydd cleifion yng Nghymru sydd â chanser yr ofarïau yn gallu manteisio ar y driniaeth hon.\nErs cyflwyno Cronfa Triniaethau Newydd Llywodraeth Cymru, sy’n werth £80 miliwn, mae meddyginiaethau newydd megis niraparib (Zejula®) ar gael yn llawer cyflymach. Ar gyfartaledd, mae’n cymryd 10 diwrnod i feddyginiaethau newydd ddod ar gael yn dilyn argymhelliad gan NICE, sydd gryn dipyn yn is na’r targed o 60 diwrnod.\n“Rwy’n falch iawn y bydd niraparib (Zejula®) ar gael yn awr i drin cleifion yng Nghymru sydd â chanser yr ofarïau, yn dilyn argymhelliad gan NICE a thrafodaethau â’r gwneuthurwyr.\n“Dyma enghraifft arall o feddyginiaeth newydd yn dod ar gael i gleifion yn llawer cyflymach, diolch i’n buddsoddiad o £80 miliwn yn y Gronfa Triniaethau Newydd. Ers ei chyflwyno, sicrhawyd bod mwy na 100 o feddyginiaethau newydd ar gael drwy’r Gwasanaeth Iechyd yng Nghymru yn llawer cyflymach nag o’r blaen.”


Diolch — TRIP LEE - SWYDDOG SITE\nFi jyst eisiau dweud diolch i bawb a gweddïo i ni tra oeddem ar daith yn y cyfandir mawr Affrica. Atebodd yr Arglwydd lawer o weddïau rhai rasol, a ddefnyddiwyd gennych, ynghyd â ni i gael effaith mewn chwe gwlad wahanol. Mae'r daith bellach wedi dod i ben ac rydym yn dwyn y pennawd adref heno.\nByddem yn gwerthfawrogi eich gweddïau parhaus ar gyfer teithio diogel ac ar gyfer iechyd. Nid yw rhai ohonom wedi bod teimlo'n rhy dda, ac yr ydym am ei wneud yn y cartref iach. Rwy'n edrych ymlaen at bostio blog i ddweud wrthych i gyd am ein trip. Tan hynny, rydym yn gwerthfawrogi eich gweddïau\nDaniel mtombosola • Awst 19, 2013 yn 7:43 wyf yn • ateb\nMoby • Awst 19, 2013 yn 7:44 wyf yn • ateb\nNjerucathy • Awst 19, 2013 yn 7:44 wyf yn • ateb\nBradleydmv • Awst 19, 2013 yn 7:44 wyf yn • ateb\nKristy Cothran • Awst 19, 2013 yn 7:44 wyf yn • ateb\nrebecca • Awst 19, 2013 yn 7:45 wyf yn • ateb\nCera Ngunjiri • Awst 19, 2013 yn 7:45 wyf yn • ateb\nJosiah • Awst 19, 2013 yn 7:45 wyf yn • ateb\nBoyd Lawrence Zimba • Awst 19, 2013 yn 7:46 wyf yn • ateb\nLusayo • Awst 19, 2013 yn 7:46 wyf yn • ateb\nAlexsakala • Awst 19, 2013 yn 7:46 wyf yn • ateb


Cartref > Y Cyngor > Newyddion > Datganiadau i'r wasg > Chwefror-2021 > Cronfa Bensiwn Gwynedd: Dadfuddsoddi o Danwydd Ffosil\nMae gan Gronfa Bensiwn Gwynedd ddyletswydd ymddiriedol i holl gyflogwyr y cynllun, eu staff a'u pensiynwyr. Y ‘fiduciary duty’ yma, yn bennaf, sy’n llywio penderfyniadau'r Pwyllgor Pensiynau. Nid yw'r Gronfa yn dad fuddsoddi am resymau anariannol yn unig, yn anad dim oherwydd gallai hyn arwain at her gyfreithiol.\nBuddsoddir asedau’r Gronfa Bensiwn er mwyn darparu enillion ariannol i sicrhau diogelwch ariannol staff a phensiynwyr. Mae dychweliadau hefyd yn lleihau cost i’r cyflogwyr, sydd wedyn yn lleihau’r gost i dalwyr Treth Cyngor, neu yn osgoi torri gwasanaethau lleol. Mae hwn yn gyfrifoldeb cymdeithasol pwysig y mae'r Pwyllgor Pensiynau yn ymwybodol iawn ohono.\nFodd bynnag, mae rheolwyr a’r Pwyllgor Pensiynau wedi bod yn gweithio ers peth amser i sicrhau fod Cronfa Bensiwn Gwynedd, ein hymgynghorwyr a’n rheolwyr asedau yn edrych i fuddsoddi mewn asedau cynaliadwy. Rydym wedi gofyn i’n rheolwyr asedau ni ymgysylltu gyda chwmnïau o ran eu cynlluniau ar gyfer dyfodol carbon isel. Drwy hyn, mae'r Gronfa Bensiwn wedi rhoi pwysau ar gwmnïau i gynyddu ymdrechion yn y maes pwysig hwn.\nMae’r Pwyllgor Pensiynau, mewn amryw seminarau a chyfarfodydd, wedi trafod materion amgylcheddol, cymdeithasol a llywodraethu ('ESG') yn rheolaidd. Yng nghyfarfod Tachwedd 2018, penderfynodd y Pwyllgor Pensiynau ddiwygio Datganiad Strategaeth Buddsoddi'r Gronfa i nodi ein egwyddorion buddsoddi cyfrifol.\nMae'r Polisi Amgylcheddol, Cymdeithasol a Llywodraethu yma’n amlinellu'r –\n“angen i ystyried y risgiau penodol sy'n codi o newid yn yr hinsawdd wrth ystyried buddsoddiadau.”\nBailie Gifford (6% o Gronfa Gwynedd) - Rhan o ein buddsoddiad gyda Partneriaeth Pensiwn Cymru sydd wedi datblygu cronfa sydd yn dad- fuddsoddi o gwmnïau echdynwyr tanwydd ffosil a darparwyr gwasanaeth tanwydd ffosil (penderfyniad Pwyllgor Pensiynau, 21 Ionawr 2021)\nUBS Triton - mae gan ein Cronfa ddyraniad 10% i fuddsoddiadau mewn eiddo. Mae un o’n rheolwyr eiddo, UBS, wedi cadw safle rhif 1 yn ei grŵp o gyfoedion ar gyfer eu sgôr ‘ESG GRESB’ yn 2020 (meincnod byd eang ar gyfer ffactorau amgylcheddol, cymdeithasol a llywodraethol o fewn y maes eiddo).\nYn ogystal â gweithredu’r cynlluniau penodol yma, byddwn yn parhau i fuddsoddi yn gyfrifol drwy ymgysylltu gyda chwmnïau ac ein rheolwyr asedau. Mae buddsoddi cyfrifol yn bwysig i bob cronfa Cynllun Pensiwn Llywodraeth Leol, ac rydym yn gallu cydweithio drwy’r Local Authority Pension Fund Forum (LAPFF). Nod y LAPFF yw hyrwyddo'r safonau uchaf o lywodraethu corfforaethol i amddiffyn gwerth tymor hir cronfeydd pensiwn awdurdodau lleol. Mae'r Fforwm yn ymgysylltu’n uniongyrchol â channoedd o gwmnïau, a’u cadeiryddion. Gwneir hyn trwy adeiladu ymddiriedaeth a chael deialog dwy ffordd ynghylch cyfrifoldeb corfforaethol yn y meysydd o stiwardiaeth, risg hinsawdd, risg cymdeithasol a risg llywodraethu. Mewn undeb mae nerth a gan fod y LAPFF yn cydnabod bod ‘newid yn yr hinsawdd yn risg buddsoddi sylweddol a brys’ mae’n fforwm ddefnyddiol i sicrhau dylanwad positif.


Llifolau Dreftadaeth fyw ym mannau Brycheiniog - Porthmoniaeth - Parc Cenedlaethol Bannau Brycheiniog, Cymru\nLlifolau Dreftadaeth fyw ym mannau Brycheiniog – Porthmoniaeth\nPorthmoniaeth ym Mharc Cenedlaethol Bannau Brycheiniog\nGan Mark Davis, Glanpant Bach\nY broses hynafol o yrru gwartheg ar droed i’r farchnad yw porthmonaeth. Mae gyrru da byw (gwartheg, defaid, moch, tyrcwn a gwyddau) o fryniau Cymru i farchnadoedd Lloegr yn broses sydd wedi bod yn digwydd ers cannoedd, os nad miloedd, o flynyddoedd. Roedd y Normaniaid yn gyfrifol am sefydlu marchnadoedd cig a gwartheg pwysig, a’r enwocaf ohonynt yw Smithfield yn Llundain, marchnad a sefydlwyd dros 800 mlynedd yn ôl. Yn wir, roedd Smithfield yn gyrchfan mor llewyrchus a phwysig i ffermwyr a phorthmyn Cymru fel bod ffermwyr Cymru yn parhau i ddefnyddio’r term “Smithfield” i olygu marchnad wartheg. Roedd da byw Cymru a fagwyd ar laswellt garw’r mynydd yn gydnerth ac yn gryf. Roedden nhw’n gallu goddef y daith hir yn dda ac yn barod i dewhau ar borfa faethlon Lloegr. Felly roedden nhw’n ddelfrydol ar gyfer porthmonaeth ac yn codi prisiau da yn y farchnad. Daeth rhai porthmyn i fod yn gyfoethog iawn.\nRoedd y daith o Gymru i Lundain a marchnadoedd pwysig eraill fel Henffordd a Banbury yn hir a gallent gymryd sawl wythnos. Gallai llwybrau o orllewin, de a chanolbarth Cymru (hyd yn oed o’r Iwerddon) fod wedi dod drwy Fannau Brycheiniog. Mae peth arwyddion o weithgarwch porthmonaeth yn parhau ar y tirlun, mae rhai enwau lleoedd ac enwau strydoedd yn awgrymu presenoldeb y porthmyn ac mae nifer o dafarndai’r porthmyn yn parhau ac mae hyd yn oed placiau yn adrodd eu tarddiad porthmonaeth gan rai banciau yr ydym yn eu defnyddio heddiw.\nUn o’r nodweddion sy’n galw porthmoniaeth i gof fwyaf y gellir eu gweld heddiw yw’r llwybrau o’r enw ‘ceuffordd’. Maen nhw’n aml yn guddiedig ac yn rhedeg rhwng ffiniau caeau. Gall y llwybrau cau hyn fod dros ddau fetr yn is na’r caeau amgylchynol. Maen nhw’n cael eu nodweddu gan wely creigiog a charegog a’r coed hynafol sydd bob ochr iddynt. Maen nhw’n aml i’w gweld ar lethrau serth ble mae’r uwchbridd wedi codi i’r wyneb gan dda byw yn mynd drosto dros y canrifoedd – gallai gyr mawr fod wedi cynnwys cannoedd o wartheg neu ryw fil o ddefaid. Byddai glaw yn golchi’r uwchbridd hwn ymaith gan erydu’r tir ac arwain at y ffyrdd hudolus suddedig hyn.\nByddai’r porthmyn yn aml yn dilyn llwybrau hynafol a sefydlwyd gan y Rhufeiniaid, yr Oes Haearn neu hyd yn oed yr Oes Efydd. Roedd rhai o’r llwybrau hyn yn esgeiriau uwchdir a oedd yn ei gwneud hi’n hawdd gweld o gwmpas gan leihau’r risg o gudd-ymosodiad gan ladron ac ysbeilwyr gwartheg. Byddai’n haws mordwyo hefyd a byddai modd i’r da byw bori. Cafodd y wybodaeth am lwybrau’r porthmyn eu trosglwyddo o borthmon i borthmon neu o borthmon i’w fab ac weithiau eu newid i fanteisio ar dyrpegau newydd cyflymach neu weithiau i’w hosgoi am fod y doll yn ddrud. Mabwysiadodd porthmyn yn y Bannau arferiad porthmyn o’r Alban, sef plannu Pinwydd yr Alban (tair fel arfer) fel arwyddbost i arwain y ffordd. Yn wir, credir bod Pinwydd yr Alban, a oedd wedi marw allan ar un adeg yng Nghymru a Lloegr, wedi cael ei ail-gyflwyno gan y porthmyn. Roedd yn hawdd adnabod y pinwydd hyn drwy gydol y flwyddyn a phan fyddai’r golau’n wan. Byddai clystyrau o binwydd yn gallu dynodi’r llwybr gorau drwy dirwedd anodd, cyffordd efallai neu groesi afon ond hefyd nodi tafarn i’r porthmyn neu fferm gyfeillgar a allai roi lloches dros nos i’r porthmon neu sicrhau tir pori i’w dda byw. Mae arwyddbyst y porthmyn i’w gweld o hyd ar dirlun y Bannau gan gyfrannu at eu cymeriad unigryw.\nRoedd clystyrau o binwydd yr Alban yn arwyddbyst i’r porthmyn\nWrth astudio enwau lleoedd Cymraeg ar fap, fe welwch eu bod yn adrodd stori am y tirlun a’r hyn ddigwyddai yno. Er enghraifft, pentref Pengenfford (ble ceir tafarn fach y porthmyn) sy’n gyfuniad o Pen (top) Cefn (ridge) Ffordd (road) – man i’r porthmon gael gorffwys. Ceir fferm yn Aberhonddu o’r enw Tir (ground) Ciw (esgid) ble ceir tystiolaeth o gôr, sef llain drionglog a ddefnyddiwyd i gadw gyr o wartheg i’w pedoli. Credir y gallai’r lle hwn fod yn fan ble y cafodd gwartheg eu pedoli ag esgidiau arbennig – ciws – sef platiau metel tenau ar bob darn o garn y fuwch. Byddai hwn yn diogelu carn y gwartheg ar eu taith hir a’u diogelu ar arwyneb caletach metel y tyrpegau.\nByddai gwartheg yn cael eu pedoli gyda ciws (esgidiau) er mwyn goddef y daith hir.\nEnghraifft arall yw Rhydspence, (rhyd= ford), ble saif hen dafarn y porthmyn ger y rhyd dros Afon Gwy. Mae’r “pence” yn yr enw yn cyfeirio at y geiniog, hanner ceiniog neu ddimai, sef y gost am gorlannu a rhoi’r gwartheg i bori. Mae enwau lleoedd sy’n cynnwys “gyr” (ffordd gyrru gwartheg) fel Rhongyr (diwedd ffordd gyrru gwartheg) yn arwydd sicr o lwybr y porthmyn.\nMae enwau strydoedd hefyd yn gallu adrodd stori: y cyfieithiad o “Ship” St yn Aberhonddu yw Heol y Defaid (sheep nid ship!), mae Newgate St yn cyfeirio at y tyrpeg oedd yno, ac yn Llanfair-ym-Muallt fe ddewch o hyd Smithfield St. Dros y bont o “Ship St” yn Llanfaes gallwch weld tŷ o’r enw Tŷ’r Porthmon.\nCerflun y porthmon yn Llanymddyfri.\nMae tarddiad system bancio Cymru mewn porthmoniaeth. Roedd cario arian parod yn fusnes peryglus i’r porthmyn a byddai lladron yn ymosod arnynt yn aml felly roedd yn bwysig dod o hyd i ffyrdd o osgoi hyn. Sefydlwyd Banc yr Eidion Du yn Llanymddyfri yn Nhafarn y King’s Head gan y porthmon Dafydd Jones. Yn Aberhonddu cafodd Bank Wilkins ei sefydlu i “ariannu gweithgaredd y porthmyn…” (Banc Lloyds bellach).\nEto i gyd byddai cyfnod y porthmyn yn dod i ben. O’u hanterth ar ddiwedd y 18 ganrif, byddai eu gweithgaredd yn cael ei effeithio gan ddyfodiad y rheilffyrdd. Yn ddiweddarach byddai lorïau mawr modur yn cymryd eu lle. Ond trafnidiaeth ag oergell ddaeth ȃ’r porthmyn i ben yn llwyr, drwy alluogi cig i gael ei gadw’n oer a’i gludo’n gyflym. Yn 1953, teithiodd y gyr olaf i gael ei gofnodi yn y Bannau, o Dregaron i Aberhonddu. Fodd bynnag, mae porthmoniaeth wedi gadael ei ôl ar ein tirlun, arferion a’n diwylliant. Mae’r llwybrau ble buont yn troedio yn parhau gyda ni wedi eu claddu o dan ein priffyrdd, mewn lonydd cudd suddedig rhwng caeau ac yn uchel ar esgeiriau’r uwchdiroedd.\nRhan o gyfres o flogiau treftadaeth byw a ariennir gan Atlantic CultureScape


Cefndir Darren | Darren Millar AS\nHanes o weithdredu...\nY tro cyntaf i Darren gael ei ethol i Senedd Cymru oedd yn 2007, ac erbyn hyn mae ar ei bedwerydd tymor.\nCyn cael ei ethol i'r Senedd, bu Darren yn gweithio fel rheolwr i elusen ryngwladol yn cefnogi Cristnogion sy’n cael eu herlid ar draws y byd. At hynny, bu’n gyfrifydd yn gweithio yn y diwydiannau adeiladu, cartrefi gofal a thelathrebu.\nAr ôl cael ei fagu yn Nhywyn, mae Darren bellach yn byw ym Mae Cinmel gyda'i wraig a'u dau blentyn, sy’n blant hŷn erbyn hyn.\nYn dilyn etholiad y Senedd 2021 penodwyd Darren i swydd y Prif Chwip a llefarydd yr Wrthblaid ar y Cyfansoddiad a Gogledd Cymru, ar fainc flaen Ceidwadwyr Cymru.\nYn ystod ei gyfnod fel Aelod o Senedd Cymru mae Darren wedi bod yn gyfrifol am amryw o bortffolios yr wrthblaid, gan gynnwys Iechyd, Addysg, Llywodraeth Leol a Materion Rhyngwladol. At hynny, bu’n Gadeirydd Pwyllgor Cyfrifon Cyhoeddus dylanwadol y Senedd.\nAr hyn o bryd mae Darren yn cadeirio Grŵp Trawsbleidiol y Cynulliad ar Ffydd a'r Grŵp Trawsbleidiol ar y Lluoedd Arfog a'r Cadetiaid, ag yntau’n un o sylfaenwyr y naill grŵp a’r llall.\nYn 2000/2001 Darren oedd y maer ieuengaf yng Nghymru – mae Darren ar ddeall nad oes maer ifancach wedi bod, hyd yn hyn – pan oedd yn faer ar drefgordd Tywyn a Bae Cinmel. At hynny bu’n aelod o Gyngor Bwrdeistref Sirol Conwy, Awdurdod Heddlu Gogledd Cymru a Gwasanaeth Tân ac Achub Gogledd Cymru.\nMae Darren yn Gristion ymroddedig, yn ddarllenydd brwd ac yn seryddwr amatur.\n"Mae Darren yn gweithio yn galed..."


gyrru cyflenwad pŵer dylunio pedwar crynodeb prif faterion LED - gwybodaeth - Shenzhen Keylux Goleuo Co, Ltd\ndylunio cryno pedwar prif faterion gyrru cyflenwad pŵer LED\nBydd ansawdd pŵer gyrru LED yn cael effaith uniongyrchol ar fywyd LED, felly sut i wneud cyflenwad pŵer gyrrwr LED yw'r brif flaenoriaeth o ddylunwyr cyflenwad pŵer LED. Mae'r erthygl hon yn disgrifio rhai o'r problemau pŵer gyrru LED:\nMae'r gylched gyrru yn effeithio ar fywyd LED yn uniongyrchol.\nDywedasom y gyrrwr LED, gan gynnwys gyrru digidol ac analog gyrru dau fath, gyrrwr cylched esbonyddol digidol sy'n cael ei gyrru, gan gynnwys rheoli pylu digidol, RGB newidiadau lliw llawn ac yn y blaen. Gyrru Analog yn cyfeirio at y gyrrwr cylched analog, gan gynnwys AC cyflenwad pŵer newid ar hyn o bryd yn gyson, DC cylched rheoli presennol yn gyson. Mae'r gylched ymgyrch yn cynnwys cydrannau electronig, gan gynnwys cydrannau lled-ddargludyddion, gwrthyddion, cynwysorau, conducto r, ac ati, cydrannau hyn yn cael bywyd gwasanaeth, unrhyw fethiant un ddyfais yn arwain at fethiant y gylched cyfan neu ran o'r methiant swyddogaeth.\nProblemau Gwres dissipation\nLED gyfer y ffynhonnell golau oer, y tymheredd gweithio nid yn fwy na'r terfyn, mae'r cynllun hefyd gadael ymyl, rhywfaint o ymchwil pŵer ffatri goleuadau LED a datblygu galluoedd, yn y dyluniad cychwynnol yr asesiad cychwynnol o'r lamp, golau llinellol 's synchronization dylunio cyflenwad pŵer, yn gallu datrys y problemau uchod Mae'r wrth ddylunio i gymryd i ystyriaeth y oeri a chyflenwad pŵer oeri LED, mae'r rheolaeth gyffredinol dros y codiad tymheredd o lampau, fel ag i ddylunio gwell lamp.\nDylai Ar y cyfan am y dewis y gyrrwr o dan arweiniad yn ôl y warant a gwres dissipation. ein holl oleuadau gosodiadau llinell arweinir defnyddio'r TUV a UL ardystio gyrrwr, gydag ansawdd gorau fel y gall hyd oes hyd at 5000hours a mwy.\nPâr o:Keylux Goleuadau Nesaf:Secret: sut mae'r heneiddio golau a arweinir?


Arolwg Tai ac Iaith Gwynedd ac Ynys Môn | Statiaith\nRhwng Medi a Thachwedd 2013 cynhaliwyd arolwg ar ran Cyngor Gwynedd, Cyngor Ynys Môn ac Awdurdod Parc Cenedlaethol Eryri gan Wasanaeth Ymchwil a Dadansoddeg, Cyngor Gwynedd. Cafwyd cefnogaeth ariannol ychwanegol gan Gomisiynydd y Gymraeg a Llywodraeth Cymru. Eglurir yn yr adroddiad llawn (pdf) sut yr aethpwyd ati i ddewis sampl ar gyfer yr arolwg post:\n“3.4 Fe wnaethom samplu tai newydd a oedd â chaniatadau cynllunio wedi eu cwblhau dros y cyfnod 2007-2011. Roedd modd adnabod pa rai o’r rheini oedd wedi eu dynodi yn dai\n3.5 Roedd tai a oedd wedi eu gwerthu fel arall yn ystod 2008-2012 o fewn y 10 ward o dan\nsylw hefyd wedi eu cynnwys o fewn y sampl.\n3.6 Yn ogystal, fe wnaethom gynnwys cyfran (30%) o’r tai nad oedd wedi eu gwerthu dros y\ncyfnod hwnnw yn y 10 ward o fewn y sampl.” (tud. 11)\nNi chafodd y 10 ward y cyfeirir atynt yn 3.5 a 3.6 eu dewis ar hap ond yn hytrach fe’u dewiswyd yn bwrpasol (adran 3.3, tud.10) gan anelu i ddewis wardiau a allai fod yn debyg i rai eraill. Hwyrach eu bod ond ni ellir eu hystyried yn gynrychioladol o’r holl wardiau. Nid sampl clwstwr clasurol mo hwn felly.\nMae’r holl dai a oedd â chaniatâd cynllunio wedi eu cwblhau dros y cyfnod 2007-11 yn un haenen o holl dai Gwynedd a Môn. Mae’n bosibl felly y gallai’r atebion a gafwyd gan y rheini fod yn gynrychioladol o’r holl dai a oedd â chaniatâd cynllunio wedi eu cwblhau dros y cyfnod 2007-11.\nMae 3.5 a 3.6 yn egluro bod 3 haenen wedi eu diffinio o fewn y 10 ward:\ntai newydd a oedd â chaniatadau cynllunio wedi eu cwblhau dros y cyfnod 2007-2011 (rhan o’r sampl ehangach gan i’r rhain gael eu samplo drwy’r ddwy sir);\ntai a oedd wedi eu gwerthu fel arall yn ystod 2008-2012;\ntai nad oedd wedi eu gwerthu dros y cyfnod hwnnw.\nI fedru cyfrifo amcangyfrifon â dilysrwydd ystadegol ar gyfer y 10 ward unigol, byddai angen pwysoli’r ymatebion i geisio sicrhau y byddai cyfansoddiad yr amcangyfrifon yn adlewyrchu cyfansoddiad tai’r ward. Ni wnaed hynny: y cyfan a wnaed oedd adio’r rhai a ymatebodd, waeth a ddaeth yr ymateb o haenen 1, 2 neu 3.\nWedyn i lunio amcangyfrifon ar gyfer ‘Gwynedd’ ac ‘Ynys Môn’, y cyfan a wnaed oedd adio amcangyfrifon am y wardiau a oedd o fewn yr awdurdod perthnasol (6 yng Ngwynedd: 2 yr un yn Arfon, Dwyfor a Meirionnydd, 4 ym Môn. Mae 71 ward yng Ngwynedd i gyd a 40 ym Môn). Am y Parc, adiwyd yr ymatebion a ddaeth o gyfeiriadau oddi fewn i’r Parc Cenedlaethol, ond eto heb yr un elfen o bwysoli.\nAr ben hynny, dywedir: “3.10 Roedd yr holiadur ar-lein ar gael i bawb, felly roedd cyfle hefyd i aelwydydd eraill gymryd rhan yn yr arolwg. Golyga hyn fod y canlyniadau terfynol yn cynnwys aelwydydd nas targedwyd fel rhan o’r sampl uchod.” Camgymeriad yw tybio bod derbyn ymatebion o’r fath o gymorth: i’r gwrthwyneb, byddant yn dueddol o waethygu’r gogwydd ymateb.\nI lunio amcangyfrifon dibynadwy o’r ymatebion i gynllun sampl cymhleth fel hwn rhaid ystyried yn ofalus sut i bwysoli’r ymatebion unigol fel y bydd y canlyniadau’n gynrychioladol o holl dai yr ardal – os bwriedir cyflwyno’r canlyniadau gan honni eu bod yn gynrychioladol. Yn anffodus, cyfeddyf Cyngor Gwynedd na phwysolwyd yr ymatebion o gwbl. Er mor fanwl yr adroddiad, ni ellir, yn anffodus, hawlio fod iddo ddilysrwydd ystadegol.\nMae problem fethodolegol arall pan ystyrir y canlyniadau am y Gymraeg. Roedd yr holiadur wedi ei anelu at y cartref ond gofynnodd y cwestiynau am iaith am ateb o ran yr unigolion yn y cartref. “Ticiwch un blwch yn unig ar gyfer pob person” oedd y cyfarwyddyd. Mae’n bosibl iawn mai un person yn y cartref atebodd ar gyfer pawb felly. (Yn ward Cyngar er enghraifft – y ward lle cafwyd y nifer uchaf o ymatebion gan gartref (157) – cyflwynir canlyniadau am iaith fel ymatebion 364 o bobl.) Gallai hynny fod yn dderbyniol ar gyfer cwestiwn ffeithiol tebyg i “Ym mha sector ydych chi’n gweithio?”. Nid yw’n dechneg dderbyniol i gasglu atebion i gwestiynau tebyg i “Pa mor bwysig yw’r Gymraeg i chi?”,”Pa mor aml fyddwch yn defnyddio’r Gymraeg yn y sefyllfaoedd canlynol?” neu “Yn eich gwaith, pa iaith sy’n cael ei ddefnyddio yn bennaf?”


Pobl Enwog : Elihu Yale - CBSW\nLlun: Yale Center for British Art\nGanwyd Elihu Yale ar 5 Ebrill 1649 yn Boston, Massachusetts. Ef oedd ail fab David Yale, masnachwr ffyniannus yn Boston, a'i wraig Ursula. Mae gan y teulu Yale dras hir yn yr ardal sy'n ymestyn yn l i'r 15fed ganrif pan ddaethant i Blas yn Il, Llanarmon yn Il a mabwysiadu'r cyfenw Yale. Dechreuodd eu cysylltiad Wrecsam yn yr 16eg ganrif hwyr pan brynodd hen daid Elihu, Dr David Yale ystad Plas Grono, sydd nawr yn rhan o ystad Erddig.\nPriododd mab David Yale, Thomas, Anne Lloyd, merch George Lloyd, Esgob Caer. Cawsant bedwar o blant ond bu farw Thomas yn ifanc yn 1619. Priododd Anne Theophilus Eaton ar l hyn, piwritan caeth. I ddianc rhag erledigaeth, hwyliodd Theophilus Eaton a'i llysblant ac eraill i Boston, Massachusetts. Prynont dir o'r Indiaid ac enwont y lle yn New Haven. Theophilus oedd Llywodraethwr cyntaf y wladfa a chychwynnodd drefn piwritanaidd. Cafodd ei lysfab, David Yale, y drefn yn rhy gaeth a symudodd i Boston yn 1641. Daeth yn fasnachwr a ganwyd ei blant, gan gynnwys Elihu, yno.\nUnwaith eto, cafodd David y gwahaniaethu yn erbyn pobl nad oeddynt yn biwritaniaid yn rhy gaeth a dychwelodd i Blas Grono, Wrecsam. Dilynodd y teulu yn y flwyddyn ddilynol. Ni arhosodd y teulu yn Wrecsam ond symudont i Lundain a dilynodd David yrfa fel masnachwr.\nCafodd Elihu addysg glasurol ond dewisodd i ymuno chwmni ei dad. Aeth i weithio gyda'r East India Company fel clerc yn hwyrach. Yn y cwmni, teithiodd i'r India yn 1671 lle arhosodd am 27 mlynedd. Gwnaeth cyfraniad sylweddol i ddatblygiad y cwmni. Yn 1684, penodwyd ef yn Llywodraethwr Gweithredol Fort St George a'i gadarnhau yn y swydd 3 blynedd yn hwyrach. Roedd Fort St George yn lle masnachu pwysig ac yn ganolfan diplomyddiaeth. Roedd yn swydd anodd. Cafodd ei ddisodli fel Llywodraethwr yn 1692 gan bleidiau gwrthwynebol.\nYn 1680 priododd wraig weddw, Catherine Hynmer, 4 plentyn. Daeth ei wraig chyfoeth iddo. Cawsant 4 plentyn, 3 merch a mab a fu farw yn fuan ar l ei eni. Dychwelodd ei wraig i'r wlad hon yn 1689 a dyna oedd diwedd y briodas mewn gwirionedd. Dychwelodd Elihu i'r wlad hon yn 1699. Treuliodd 22 flynedd olaf ei fywyd rhwng Plas Grono a'i gartref yn Llundain. Bu farw yn Llundain ond mae wedi ei gladdu yn Eglwys San Silyn.\nMae'r arysgrif ar ei fedd a ysgrifennodd ei hun yn darllen:\nRoedd yn gymwynaswr i Prifysgol Iâl , Connecticut ac felly enwyd y prifysgol ar ei l. Adeiladwyd copi o dwr eglwys Wrecsam ar Gampws Iâl.\nY Barnwr George Jeffreys\nY Teulu Yorke\nY Teulu Watkin Williams Wynn


BLOG FIDEO (Rhan 1): Llefaru – rhywbeth i’r glust neu i’r llygad? – Golwg360\n11 Awst 2017 am 00:30 Diweddarwyd 12 Awst 2017 am 06:58\nMae actores o’r Rhondda sydd hefyd yn enillydd cenedlaethol ar lefaru, yn codi ambell gwestiwn am y grefft.\nYn ôl Sarah-Louise Rees, a wnaeth ei phrif astudiaeth ar gyfer ei chwrs gradd ar yr hen grefft Gymraeg o adrodd straeon, dylai llefaru “allu sefyll ar ei ben ei hun fel adloniant clywedol yn unig”.\nAm hynny, meddai, mae angen osgoi bod yn ddramatig a gwneud mosiwns neu stumiau.\nEfallai bod lle i fod yn ddramatig mewn cyflwyniadau theatrig, neu mewn monologau, ond fe ddylai llefarwyr fod yn fwy “minimalistig”, meddai.\nMewn cyfres o flogiau fideo, mae’r fam 23 oed yn dweud pam ei bod hi o’r farn hon, ac yn rhoi enghreifftiau o’r gwahaniaeth rhwng cyflwyniadau theatrig a’r grefft o lefaru.\nYn ôl Sarah-Louise Rees, sy’n adnabyddus am ei slot ar Prynhawn da yn trafod cyngor i famau ifanc, mae llefaru’n aml yn cael ei gysylltu ag eisteddfodau.\n“I fi, dyma ble mae’r ddadl yn dechrau,” meddai gan ddweud bod llefaru “wrth gwrs yn berfformiad erbyn hyn”.\n“Ni’n camu ar lwyfan Eisteddfod yr Urdd o flaen cynulleidfa, o flaen beirniaid ac yn eu diddanu nhw…” meddai. “Ond mae yna linell, peidiwch croesi e, da chi! Pan chi’n llefaru, chi sy’n llefaru… does dim angen i fi roi Sarah-Louise i un ochr a bod yn rhywun arall.\n“Pan chi’n actio, cymeriad ydych chi, felly mae modd i chi fod yn ddramatig achos rhywun arall ydych chi gyda chefndir gwahanol a stori wahanol.”\nAc mae’r ferch sydd newydd raddio â gradd Astudiaethau Drama a Theatr o Brifysgol De Cymru yn holi, “A fyddech chi’n troi lan i gystadleuaeth canu cerdd dant a chanu’r gân ag arferion cân pop er enghraifft? Na fyddech fi’n siŵr, a dyw e ddim yn wahanol i lefaru a chyflwyniadau theatrig.”\nYn y clipiau isod, mae’n perfformio cyflwyniad theatrig o nofel Rara Avis gan Manon Rhys, cyn mynd ymlaen i lefaru cerdd Cul Cymru.\nNeu beth am y ffordd yma, heb y ddrama, dim ond llais…\n‘Cadw ar wahân’\nWrth gloi mae Sarah-Louise yn mynegi ei bod hi’n bwysig “i gadw’r ddau yn bethau hollol ar wahân, achos maen nhw’n rhywbeth hollol wahanol.”\n“Mae’n bwysig inni gadw llefaru mor agos a gallwn ni at yr arfer gwreiddiol, achos mae’n rhan o’n hunaniaeth ni, mae’n rhan o llais Cymru.”


Bwyta yn y Brifddinas: July 2013\nPosted by @BwytaCaerdydd at 22:34 No comments:\nPosted by @BwytaCaerdydd at 22:17 No comments:\nYr unig beth am leoliad Casanova yw ei hygyrchedd. Yn anffodus, mae’r olygfa wrth edrych allan o’r bwyty yn hyll, yn bennaf oherwydd maes parcio salw NCP, a hefyd oherwydd ysmygwyr o dafarn drws nesaf - City Arms, sydd yn ymgynnull yno.\nYr unig wendid weles i oedd y ffaith bo’r prisiau’n osodedig: £15 am un cwrs; £22 am ddau gwrs; a £26 am dri chwrs. Dwi’n dweud posib oherwydd dwi’n ystyried £15 am Agnello (rac o gig oen wedi’i rhostio gydag ysgwydd wedi’i frwysio, pastai tatws a llysiau gwyrdd wedi’u goginio gyda garlleg a thomato) yn rhesymol tu hwnt, ond yn hynod o ddrud am Risotto (reis Carnaroli traddodiadol gydag asbaragws a chaws parmesan wedi’i aeddfedu am 36 mis).\nBlasus iawn. Blas y cyw iâr yn amlwg iawn ac yn gweithio’n dda gyda’r ham hallt. Roedd yr asbaragws al dente ynghyd â’r crostini yn cynnig gwead gwrthgyferbyniol a phleserus. Yr unig wendid oedd cael dau ddarn bach o crostini - gyda darn hael o terrina - roedd angen mwy.\nWedi i mi gwpla’r pryd, rhwystredigaeth oedd y teimlad pennaf. Rhwystredigaeth oherwydd iddo fe bron iawn a bod yn bryd arbennig. Mi oedd bola’r mochyn wedi cael ychydig gormod o dân, ac haenen dop y braster ddim digon crimp. Mi oedd gweddill y pryd yn flasus iawn, y finegr o’r picl twym yn torri trwy fraster y bola yn wych, pwdin gwaed hallt yn gweddu’n berffaith gyda melystra piwrî’r afal; ac mi oedd y selsigen gyda’r orau dwi erioed wedi blasu.\nPwdin. Gyda Pannacotta, Dolce di Riso a Torta al Cioccolato ar yr un fwydlen, mi oedd y dewis yn un anodd. Ar ôl ychydig o feddwl es i am y clasur, Tiramisû.\nLabels: Adolygiad, Brifddinas, Bwyd, Bwyta, Caerdydd, Casanova, Cymraeg, Eidalaidd


Byddwch yn rhan o Seremoni Raddio - Newyddion - Prifysgol Caerdydd\nMae'n wythnos brysur i bawb sy'n ran ohoni, ond mae'r achlysur yn un o uchafbwyntiau calendr y Brifysgol.\nEleni mae yna hyd yn oed fwy fyth o gyfleoedd i'n graddedigion, eu teuluoedd a'u ffrindiau a staff y Brifysgol fod yn ran ohoni , a rhannu eu profiad Graddio.\n· Rannu eich negeseuon trydar gan ddefnyddio'r hashtag #cu2012 ac ymuno yn y sgwrs ar ein Wal Twitter. Bydd y negeseuon trydar yn cael eu dangos ar bob sgrin yn Neuadd Dewi Sant ac o amgylch y campws.\n· Rhannu eich ffotograffau â ni ar ein tudalen Facebook yn /cardiffunialumni\n· Ymweld â'n bwth fideo yn y Brif Adeilad a Neuadd y Ddinas a gadael neges i'r graddedigion.\n· Gadw llygad am ddraig Caerdydd a fydd ar grwydr drwy gydol yr wythnos yn cwrdd â graddedigion a'u teuluoedd a'u ffrindiau. Gallwch weld ei anturiaethau yn ystod y Diwrnod Agored a fu yn gynharach yn ystod y mis ar www.cardiff.ac.uk/thrive\nAr ddiwedd wythnos y Graddio, bydd casgliad o'r ffotograffau, negeseuon trydar, a negeseuon fideo gorau gan Ddosbarth 2012 yn cael eu casglu ynghyd i greu casgliad Storify ar http://storify.com/cardiffuni